20.05.2019 14:56 0 6784\nФото: «Тошкент» телеканали\n«Аҳмадбой» номи билан танилган чинозлик Аҳмаджон Турсунбоев ва бошқаларга нисбатан навбатдаги суд мажлиси бошлангани ҳақида хабар берилган эди.\nЖиноят ишлари бўйича Тошкент вилоят суди судьяси Х.Шермухамедов раислигида бўлиб ўтган суд мажлиси, ниҳоят, поёнига етиб, судланувчиларга (улар жами 16 нафар) нисбатан ҳукм ўқилди. Унга кўра, А.Турсунбоев Ўзбекистон Республикаси Жиноят кодексининг 168-моддаси (фирибгарлик), 25-моддаси (жиноятга тайёргарлик кўриш ва жиноят содир этишга суиқасд қилиш) орқали 168-моддаси (фирибгарлик), 228-моддаси (ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш) ва 243-моддаси (жиноий фаолиятдан олинган даромадларни легаллаштириш) да назарда тутилган жиноятларни содир этганликда айбдор деб топилиб, узил-кесил 10 йил озодликдан маҳрум этилгани айтилмоқда.\nМаълумки, Аҳмаджон Турсунбоевга нисбатан ўтган йилнинг 21 февралида жиноят ишлари бўйича Тошкент вилоят суди тегишли ҳукм чиқарган эди. Ҳукмга кўра, у 13 йил озодликдан маҳрум этиш жазоси тайинланганди (шунингдек, унга бир йил тадбиркорлик фаолияти билан шуғулланиш тақиқланиб, энг кам иш ҳақининг 400 баравари миқдорида жаримага тортилганди). Ўзбекистон Республикаси Конституциясининг 24 йиллиги муносабати билан қабул қилинган амнистия актига асосан, унга қўлланилган жазо муддати тўртдан бир қисмига қисқартирилган, жазо 2016 йилнинг 26 июнидан бошлаб ҳисобланиши белгиланган эди.\nХуллас, бўлиб ўтган суд якунларига кўра «Аҳмадбой» неча йил муддатга «кесилгани» ҳақида аниқ тасаввурлар бор. Бироқ унинг жиноий ҳаракати натижасида давлат ва жамиятга, шунингдек, фуқароларнинг қонун билан қўриқланадиган манфаатларига қанча миқдорда зарар еткани, унинг (зарарнинг) қанчаси қоплаган ёки қопланмагани ҳақида аниқ маълумотлар йўқ.\nОчиқлаш вақти етгандир балки?\nҲуқуқ Кеча, 19:23


Зомин тумани ҳокими » Зомин туман ҳокимлиги расмий сайти\nЗомин туман ҳокимлиги » Раҳбарият » Зомин тумани ҳокими\nАбдуғаниев Алишер Мухаммадиевич\n2017 йил 21 декабрдан Зомин тумани ҳокими\n1971 йил 10 майда Зомин туманида таваллуд топган. Миллати ўзбек, маълумоти олий. 1992 йил Тошкент ирригация ва қишлоқ хўжалигини механизациялаш муҳандислари институти (кундузги), 2008 йил Ўзбекистон Республикаси Президенти ҳузуридаги давлат ва жамият қурилиши академиясини тамомлаган. Мутахассислиги Муҳандис-механик. Оилали, 4 нафар фарзанди бор.\nТелефонлар: 0 (372) 392-12-91 Факс: 0 (372) 392-12-12\nМанзил: 130800, Зомин тумани, Мустақиллик кўчаси, 32 уй\nEХАТ: zomin.t.@exat.uz// E-mail: zomin@jizzax.uz\nWEB Site: zomin.jizzax.uz\n1987-1992 йй. - Тошкент ирригация ва қишлоқ хўжалигини механизациялаш муҳандислари институти талабаси\n1992-1998 йй. - Зомин тумани "Ғалаба" давлат хўжалиги машина-мелиоратив отряди бош гидротехниги\n1998-2003 йй. - Зомин тумани "Наврўз" хўжалик ҳисобидаги агроучастка бош муҳандиси\n2003-2005 йй. - Зомин тумани"Ғалаба" агрохизмат маркази директори\n2005-2007 йй. - Зомин тумани қишлоқ ва сув хўжалиги бўлими бошлиғи\n2008-2009 йй. - Зомин тумани қишлоқ ва сув хўжалиги бўлими бошлиғи\n2009-2016 йй. - Зомин тумани ҳокимининг капитал қурилиш, коммуникациялар, коммунал хўжалик ва ободонлаштириш масалалари бўйича биринчи ўринбосари\n2016-2017 йй. - Зомин тумани ҳокимининг саноатни ривожлантириш, капитал қурилиш, коммуникациялар, коммунал хўжалик масалалари бўйича ўринбосари\n2017-2017 йй. - Жиззах вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари\n2017 й. ҳ.в.- Зомин тумани ҳокими\nЗомин тумани ҳокимининг биринчи ўринбосари-Даштобод шаҳар ҳокими


Хитой ҳукумати минглаб уйғурлар озод этилганини эълон қилди. Бу қанчалик ҳақиқатга яқин?\nБугун Хитой давлат вакиллари ҳайратланарли қарорни эълон қилди. Хабар беришларича, Ғарбий ҳудудда мусулмонлар учун мўлжалланган дастур доирасида қамоқда ушлаб турилганлар озод этилган, аммо бу хабарни тасдиқловчи ҳозирча ҳеч қандай аниқ рақам ва тафсилот берилмаган.\nШинжон вилояти ҳукумати раиси ўринбосари Алкен Туниазнинг айтишича, ҳукумат касбга тайёрлов марказлари деб атайдиган лагерларда ушлаб турилганларнинг 90 фоизи оилаларига қайтган.\nЛагерлардан озод қилинганларнинг айтишича, улар у ерда Исломдан чиқиб Хитойга ва Коммунистик партияга садоқатларини оширишлари учун қаттиқ босим остига олинган.\nХитой ҳукуматининг ҳудудий давлат ходимлари билан амалга ошираётган ҳаракатлари Шинжондаги вазият юзасидан қилинаётган танқидларнинг олдини олишга ва вазиятни юмшатишга ҳаракат қилаётганликларидан далолат беради.\nШинжон вилояти раиси Шоҳрат Закир ҳам маҳбусларнинг 90 фоизи жамиятга ва оилаларига яна қайтганликларини тасдиқлаган.\nБироқ ҳукумат вакилларининг дудмал маълумот беришлари яна шубҳани келтириб чиқармоқда. Озод қилинган маҳбусларга аслида қанчалик озодлик тақдим этилган?\nАтрофлича тафсилотларга умум тохталинмади, озодликка чиқарилганлар ҳали ҳам оғир чекловлар остида бўлиши ёки кучли назорат остидаги фабрикаларда ишлашга мажбур қилинаётганлари эҳтимолдан ҳоли эмас.\nУйғур фаоли Тоҳир Имин Хитойнинг махбусларни озод қилганлиги хусусидаги маълумотига ишонмаётганини билдирди.\n«Уйғурлар ҳамон Шинжондаги қариндошлари билан боғлана олмаяптилар. Ҳеч қандай қўнғироқ ёки интернет аълоқаларининг умуман иложи йўқ. Биз уларнинг озод қилинганига ишончимиз комил эмас», — дейди Тоҳир Имин.\nЖаноб Иминнинг айтишича, агар Хитой ҳукумати ҳақиқатдан ҳам ОАВга берган маълумоти тўғри бўлса, ҳудуддаги чекловларни бекор қилиб вазиятни ўрганиш учун унга рухсат бериши керак.\nХитой ҳукумати эса лагерларда қанча одам ушлаб турилгани ва қанчаси озод этилгани ҳақида маълумот беришни рад этган, ҳисоблашга вазият имкон бермаганини бунга сабаб қилиб кўрсатмоқда.\nАвстралиянинг Ла Троб университети сиёсат кафедраси доценти Жеймс Лейболднинг фикрича, лагерларлардан жуда кам миқдордаги одам озод қилинган ва профессор кўп миқдордаги одамнинг бирданига озодликка чиқарилиши ҳақиқатдан анча йироқлигини билдирди.\nКиритилди: 17:21 30.07.2019. Ўқилди: 1368 марта. Фикрлар сони: 0 та.


Равшан Ҳайдаров: Осиё ўйинларида ҳужум ва ҳимоядаги балансни сақлашга ҳаракат қиламиз - "Насаф" ФК расмий веб-сайти\n09 Aug 2018 Янгиликлар, ЎФА янгиликлари\nБугун Равшан Ҳайдаров бошчилигидаги Ўзбекистон олимпия терма жамоаси Индонезияда бўлиб ўтадиган Осиё ўйинларига жўнаб кетади. Ушбу сафар олдидан терма жамоа бош мураббийи иштирокида матбуот анжумани ташкил этилди. Матбуот анжуманида Равшан Ҳайдаров билан бирга Жалолиддин Машарипов ҳамда Одил Ҳамробековлар ҳам иштирок этишди.\n- Регламентга кўра Осиё ўйинларига 20 нафар футболчи олиб бориш мумкин. Сиз эълон қилган таркибда икки нафаргина дарвозабон бор. Иккисидан бири қизил карточка олса, иккинчиси эса жароҳатланса, бу ҳолатда қандай йўл тутасиз?\n- Ташкилотчилар томонидан белгиланган регламентга бўйсунишга мажбурмиз. Аксарият жамоалар иккитадан дарвозабон билан мусобақага йўл олишмоқда. Авваламбор, форс-мажор ҳолатлар бўлмаслигига умид қиламиз, шу билан бирга бундай ҳолат ҳам кўзда тутилган. Қандай йўл тутишимиз эса ҳозирча сир.\n- Азиз Ғаниевнинг жароҳати режангизга таъсир қилдими?\n- Ғаниев терма жамоамизда ўз ўрнига эга. Унинг жароҳати биз учун йўқотиш албатта. Лекин жамоамиз битта футболчига боғланиб қолмаган ва унинг ўрнини босадиган футболчиларга эгамиз. Азиз Ғаниевга бутун жамоамиз номидан соғлиқ тилаймиз. У Японияда операция қилинади, кейин юртимизга қайтиб тикланиш жараёнини давом эттиради.\n- Маълумки, Осиё ўйинларида ёши 23 дан катта бўлган уч нафар футболчини таркибга қўшиш мумкин. Сизда Машарипов, Турғунбоев ва Алибоевдан бошқа вариантлар ҳам бормиди?\n- Албатта вариантлар мавжуд эди. Миллий терма жамоадан ҳам футболчи олиш масаласини ўйлаб кўрдик. Аммо кейинчалик ёшлар терма жамоасига ёши таркибдагилардан 7-8 ёш катта футболчиларни қўшиш нотўғри, деган қарорга келдик. Ёш футболчилар ёши катталарга ишониб, бор масъулиятни уларга юклаб қўйиши мумкин. Шуларни инобатга олиб, таркибга Машарипов, Алибоев ва Турғунбоевларни олишга қарор қилдик.\n- Жамоа сардори ким бўлиши хақида маълумот бера оласизми?\n- Биз мураббийлар кенгаши билан маслаҳатлашиб, бу масалани ҳал қиламиз. Бизда уч нафар сардор бор эди - Забиҳилло Ўринбоев, Одилжон Ҳамробеков, Достон Турсунов. Энди Жалолиддин Машарипов ҳам бу таркибга қўшилди. Бу борада жамоа масъуллари билан маслаҳатлашиб бир қарорга келамиз.\n- Ҳужумдаги Сидоров, Ўринбоев ва Абдуҳолиқовдан иборат учликни бошқа ҳужумчи йўқлиги учун мажбуран таркибга жалб қилдингизми?\n- Биз йиғинлар давомида бошқа ҳужумчиларни ҳам синаб кўрдик. Аммо ҳозирда таркибга чақирлган ҳужумчиларнинг тажрибаси катта. Улар халқаро ўйинларда кўп иштирок этишган. Улар ўз ўйинларини кўрсата олишларига ишонамиз.\n- Хитойдаги Осиё чемпионатида бўлгани каби ҳужумкор ўйин кўрсатишга ваъда бера оласизми?\n- Фақат ҳужумда ёки фақат қарши ҳужумда ўйнаймиз, деб айта олмайман, қарорни ҳар бир ўйиндан олдин жамоамизнинг ҳолати ва рақибга қараб танлаймиз. Ҳужум ва ҳимоядаги балансни сақлашга ҳаракат қиламиз.\n- Савол Одил Ҳамробековга. Қишги Осиё чемпионати, ОЧЛ ўйинлари, Суперлига ва ниҳоят Осиё ўйинларида танаффуссиз тўп суриш сизларга салбий таъсир қилмаяптими?\n- Ҳар бир профессионал ўйинчи танаффуссиз ўйнашга тайёр бўлиши шарт. Чунки бу бизнинг касбимиз. Танаффуссиз клубда ва терма жамоада тўп сураётган бўлсак-да, етарли даражада тикланишга улгурмоқдамиз. Шу сабаб Осиё ўйинларига жисмонан ва руҳан тайёр ҳолатда йўл оляпмиз.


09:06 / 23.05.2019 8674\nЎзбекистон Республикаси Марказий банки бошқаруви Қозоғистоннинг Tenge Bank акциядорлик тижорат банкига банк операцияларини амалга ошириш ҳуқуқини берувчи лицензия бериш тўғрисида қарор қабул қилди.\nHalyk Ўзбекистонда филиал очиш ниятида эканини маълум қилган биринчи Қозоғистон банки бўлди. Тошкент шаҳрида молиявий ташкилотнинг шўъбаси - Tenge Bank фаолият кўрсатади.\nHalyk Bank Россия, Қирғизистон, Грузия ва Тожикистонда шўъбаларга эга. Ўзбекистон бозорига кириш банк учун ривожланиш стратегиясининг мантиқий давоми бўлди. Шунингдек, Halyk Bank Ўзбекистонда ўз филиалига эга бўлган Қозоғистоннинг биринчи банкига айланди.\nМаълумот учун, бугунги кунда Ўзбекистонда 28та тижорат банки фаолият кўрсатмоқда. Иккинчи даражали банкларнинг жами активлари - 194,6 трлн сўм ёки жорий курс бўйича 24,1 млрд доллар. Расмий маълумотларга кўра, Ўзбекистон ялпи ички маҳсулоти 2017 йилда 249,1 трлн сўмни - 30,7 млрд долларни ташкил этди.\nЭслатиб ўтамиз, ҳозир Ўзбекистонда фақат бешта банк хорижий капитал иштирокида ишламоқда: «Савдогар», Hamkorbank, Ziraat Bank Uzbekistan, Эроннинг «Садерат» ва KDB Bank Uzbekistan.\nҚозоғистон МБ рухсат берди: Halyk Bank Ўзбекистонда Tenge Bank’ни очади


Фаолият 07 August 2018 12:28 168\nПойтахтимизнинг Чилонзор туманида жойлашган Абулқосим мадрасасида ҳунарманд Мирмақсуд Мирраҳимбоев ҳам фаолият олиб боради. Йигирма йилдан ошдики, ёғоч ўймакорлиги ва рангин наққошлик сир-асрорини пухта эгалламоқда. У ёшлигида устозлари Абдувосиқ Сайдалиев ҳамда Тоир Файзуллаевдан ўрганганларини айни пайтда ўғли Турсуний Мирумарга ўргатмоқда.\nУста-ҳунарманд ёғоч ўймакорлиги ва рангли наққошлик йўналишида санъат асарлари яратиб, жаҳон миқёсида ҳам ўз ўрнини топишга интиляпти. АҚШ, Россия, Туркия, Эронда бўлиб ўтган нуфузли фестиваль ва танловларда муносиб тақдирланган Мирмақсуд Мирраҳимбоев қўли гул ҳунармандларимиз довруғини дунёга таратмоқда.


Вашингтон Сноуденга бошпана берган Москвадан норози\n25 ноябр 2020, Тошкент вақти: 22:21\nВашингтон АҚШ Марказий разведка бошқармаси собиқ ходими Эдвард Сноуденга вақтинча бошпана берган Москвадан ҳафсаласи пир бўлганини билдирди.\nБу ҳақда маълум қилган Оқ Уй матбуот котиби Жей Карней пайшанба куни уюштирилган матбуот анжуманида президент Барак Обама куз ойларида ҳамкасби Владимир Путин билан ўтиши режалаштирилган саммитда иштирок этмаслиги мумкинлиги маълум қилди.\nКарнейга кўра, Оқ Уй айни дамда Обаманинг саммитда иштирок этиш ёки этмаслигини қайтатдан муҳокама қилмоқда.\nСноуденнинг адвокати Анатолий Кучера пайшанба куни Россия ҳукумати унинг мижозига бошпана берганини маълум қилган эди.\nАдвокатга кўра, АҚШ разведкаси собиқ ходими айни дамда Россия ҳудудига ўтган.\nЭдвард Сноуден бошпана учун Россияга миннатдорчилик билдириб, президент Барак Обамани “қонунга ҳурмат кўрсатмаганлиги” учун танқидга олди.\nСноуден 23 июлдан бери Москванинг Шереметево аэропортидаги транзит ҳудудда яшаб келаётган эди.


OzodDayjest: “Бундай ҳокимлар бор экан, Ўзбекистонга ташқи душман керак эмас!”\n07 май 2021, Тошкент вақти: 18:58\nБлогер Отабек Бакиров ҳокимларнинг сайлов жараёнларини назорат остига олганини танқид қилди. Россиядаги ўзбекистонликлар ватанга 2019 йилнинг биринчи ярмида 2 млрд доллардан кўпроқ пул юборган. Ҳожибой Тожибоев “ўлдириб юборилгани” ҳақидаги миш-мишга муносабат билдирилди.\nЎзбекистонликлар ўз ватанига Россиядан ўртача қанча маблағ юбораётгани очиқланди\nРоссиядаги қирғизистонлик меҳнат муҳожирлари ўз ватанига ўзбекистонликларга қараганда кўпроқ пул жўнатади (www.repost.uz, 24 декабрь). FinExpertiza маркази 2019 йилнинг уч чораги бўйича ўтказган тадқиқот натижаларига кўра, ўзбекистонлик меҳнат муҳожирлари ўз ватанига ўртача 418 доллардан юбормоқда. Россиядан юборилаётган жўнатма миқдори Қирғизистонда 536, Тожикистонда эса 195 долларни ташкил этади. 9 ой якуни бўйича умумий ўртача кўрсаткич эса 422 долларга тўғри келган.\nРоссия Марказий банки маълумотларига кўра, 2019 йилнинг биринчи ярмида ушбу мамлакатдан Ўзбекистонга 2 миллиард доллардан зиёд пул юборилган. Ўзбекистон бир неча йилдан буён бу борада МДҲ давлатлари орасида биринчи ўринни эгаллаб келади.\nҲожибой Тожибоев “ўлдириб юборилгани” ҳақидаги миш-мишга ойдинлик киритилди\nҲожибой Тожибоевнинг ёрдамчиси, қизиқчи Отабек Ҳасанов марҳум сўз устасининг вафоти билан боғлиқ овозаларга ойдинлик киритди (www.daryo.uz, 23 декабрь). “Уларнинг вафоти ҳақида ҳар хил гап-сўзлар бўлди, “ўлдириб юборишган” деганлар ҳам бўлган, тавба қилдим. “Кўп гапириб юборгани учун йўқ қилиб юборишди”, дейишди. Аммо улар дарддан, касалликдан вафот этдилар”, дейди Отабек Ҳасанов.\nАввалроқ Ҳ. Тожибоевнинг қизи, актриса Интизор Тожибоева ҳам отаси ҳақида одамлар тарқатган миш-мишлардан жаҳли чиқиши ҳақида гапирган эди.\n“Дадамни автоҳалокатга учраб ҳалок бўлган дейишлари ёки кимдир ўлдирган деган ёлғон, бўлмаган гапларни эшитиш оғир ботади. Эътибор берган бўлсангиз, сўнгги концертларида аҳволлари жуда оғир эди”, деган И. Тожибоева.


Соғлиқни сақлаш вазирлиги ахборот хизматининг хабар қилишича, Ўзбекистон делегацияси ҳам қатнашаётган мазкур йиғилишда унда соғлиқни сақлаш соҳасидаги фавқулодда вазиятлардан одамларни ҳимоя қилиш бўйича иштирокчи мамлакатларнинг тайёргарлигини кучайтириш бўйича саъй-ҳаракатларни мувофиқлаштириш, бу борада назорат тузилмаси, мониторинг ва баҳолаш механизмини яратиш, ўзаро тажриба алмашиш ва мулоқотларни кўпайтириш масалалари муҳокама қилинди.\nЙиғилиш доирасида Ўзбекистон Республикаси соғлиқни сақлаш вазири Алишер Шадманов Грузия, Арманистон ва Туркманистон соғлиқни сақлаш вазирлари билан учрашди. Мулоқотларда ўзаро ҳамкорликни янада ривожлантиришнинг долзарб жиҳатлари муҳокама қилинди. Алишер Шадмановнинг Туркия соғлиқни сақлаш вазири Фахруддин Қовжа билан бўлиб ўтган учрашувида ўзаро ҳамкорликни янада кенгайтиришга қаратилган «Йўл харитаси» имзоланди. Мулоқот жараёнида Тошкентда ўзбек-турк тиббиёт форумини ўтказишга келишиб олинди.\nБундан ташқари, ҳамкорлик доирасида нафақат Тошкентда балки, вилоятларда ҳам замонавий тиббиёт клиникаларини ташкил этиш, мутахассисларнинг ўзаро малака ошириши, Ўзбекистонда вакциналар ишлаб чиқаришни йўлга қўйиш каби муҳим масалалар ҳам муҳокама қилинди.\nЎзбекистон Туркия Соғлиқни сақлаш вазирлиги форум\nЖамият Кеча, 16:11


Тошкентда 67 ёшли коронавирусга чалинган аёл вафот этди – Газета.uz\nКоронавирус инфекциясига чалинган 67 ёшли тошкентлик бемор (аёл) ўткир нафас ва юрак қон-томир етишмовчилигидан вафот этди. COVID-19 асоратларидан вафот этганлар сони 61 нафарга етди.\n13 июл 2020, 09:51 Коронавирус\nМаълум қилинишича, 10 июль куни Шайхонтоҳур туманида яшовчи 67 ёшли М.Т. (аёл)да «COVID-19» тасдиқланган. Шу куниёқ ўткир нафас етишмовчилиги сабабли беморнинг аҳволи оғир бўлганлиги учун Зангиота юқумли касалликлар шифохонасининг реанимация бўлимига ётқизилган.\n«Шифохонада унга „COVID-19“ инфекциясининг ўта оғир кечиши, икки томонлама пневмония, нафас етишмовчилигининг 3-даражаси, ўткир юрак қон-томир етишмовчилиги ташхиси қўйилган. Шунингдек, беморда гипертония касаллигининг 2-даражаси, артериал гипертензия, қандли диабет, сурункали холецистит каби ҳамроҳ касалликлар бўлган», — дейилади хабарда.\nШифохонада беморнинг даволаниши давомида шифокорлар томонидан онлайн консультация ва консилиумлар қилинган, даволаш жараёни мутахассислар тавсияси асосида олиб борилган. Бироқ шифокорлар томонидан стандартлар асосида ўтказилган реанимацион муолажаларга қарамасдан бемор ўткир нафас ва юрак қон-томир етишмовчилигидан вафот этди.


Пластик операциялар туфайли жорий йилда олти киши ҳаётдан кўз юмган - Халқ сўзи\nПластик операциялар туфайли жорий йилда олти киши ҳаётдан кўз юмган\n15:36 17 Июль 2018 Дунё\nРоссияда пластик жарроҳлик амалга ошираётган тиббиёт муассасалари режадан ташқари текширилади. Ушбу жараёнлар йил охирига қадар давом эттирилади. Унинг якунлари келгуси йил 1 февраль куни эълон қилинади. Ҳукумат тегишли идорага мазкур масала бўйича топшириқ берган, дейилади газета.ру хабарида.\nҚайд этилишича, бундай фавқулодда қарор пластик жарроҳлик соҳасида тиббий ёрдам кўрсатишда қатор қонун бузилишлар кузатилгани, ҳатто булар мижозлар ўлимига сабаб бўлгани туфайли ўтказиляпти. Расмий маълумотларга кўра, биргина 2018 йилнинг ўзида пластик операцияни бошидан ўтказган олти нафар мижоз ҳаётдан кўз юмган. Мазкур ҳолатларнинг баъзилари Россия тергов қўмитаси томонидан текшириляпти.\nМасалан, шу февраль ойида Ставраполь ўлкасидаги шаҳар шифохонасида пластик операция чоғида комага тушиб қолган мижоз июнь ойида вафот этди. Ҳаётдан кўз юмган аёл ўзи акушер-гинеколог бўлган ва операцияга ҳар томонлама тайёргарлик кўрган, таҳлилларни топширган. Шифокорлар ҳам жарроҳлик амалиётини ўтказиш учун ҳеч қандай тўсиқ кўрмаган. У операция тугаб, наркоз таъсири кетгач, ўзига келган, бироқ бироз вақт ўтиб, комага тушиб қолган ва ўзига келмаган. Унинг қариндошларининг айтишича, беморни операциядан кейин реанимация бўлимига эмас, гинекология бўлимига олиб ўтишган. Оқибатда унинг нафас олиши тўхтаб қолгани кеч аниқланган. Ушбу воқеа юзасидан суриштирув ишлари олиб бориляпти.\nПластик жарроҳлик оқибатида Москвадаги хусусий клиникаларда 29, 32 ва 54 ёшли Россия фуқаролари, 41 ёшли Канада фуқароси ҳам ҳаётдан кўз юмган.\nХабарда мазкур клиникаларда зарур шароитлар ва кадрларнинг йўқлиги, шифокор ва ҳамшираларнинг масъулиятсизлиги, сифатли дори-дармонлар ўрнига уларнинг сифатсиз ҳамда арзон муқобиллари ишлатилганлиги ана шундай ҳолатга олиб келган бўлиши мумкинлиги келтириб ўтилган.


Кучли жинс заифликлари ёки эркак кишига илмий ёндашув » Ўзбекистон янгиликлари – Zamin.uz\n00:04 Тил  Ўзбекча\n26-07-2016 | 18:09\nZAMIN.UZ / LIFE STYLE / 26 Июл 2016 года1 154\nКучли жинс заифликлари ёки эркак кишига илмий ёндашув\nЭркаклар аёлларга қараганда тезроқ қариб, уларнинг умри давомийлиги эса камайиб бормоқда. Буни тўғрилаш мумкинми?60 ёшда аксарият эркаклар организми ўз биологик ёшига нисбатан каттароқ бўлади. Бундай тез қариш эса кучли жинс вакилларининг ўзини асрамаслиги, ёмон одатларга ружу қўйиши, соғлиғи ҳақида қайғурмаслиги туфайли юзага келади. Улар ичишни, чекишни, ёғли овқатлар еб, кейин диванда оёқ узатиб ётишни ёқтиришади. Спорт билан шуғулланиб, лоақал эрталаб уйи атрофида югурадиган эркаклар эса бармоқ билан санарлидир.ЁШГА ДОИР ХАВФЛАРҚулоққа ғалати эшитилса-да, эркакларнинг соғлиғини сақлашига уларни кучли қилиб кўрсатадиган тестостерон гормони халақит беради. Айнан у эркакнинг психологик ўзига хослиги ва хатти-ҳаракатига таъсир кўрсатади. Соғлиққа оид шикоятларни эркаклар заифлик белгиси сифатида қабул қилишади. Шу боис фақат оғир бетобликкина уларни шифохонага етаклаши мумкин.Айни дамда эркакларга ҳар қандай ёшда хавфлар чанг солади. Бу ҳақда унинг ёнидаги аёллар – онаси, опа-синглиси, хотини, қизлари билишлари керак. Чунки аёллар табиатида яқинларига ғамхўрлик қилиш ҳисси мавжуд. Оилали эркакларнинг бўйдоқларга нисбатан соғломроқ бўлиб, узоқ умр кўриши ҳам балки шундандир.20 ЁШДАН КЕЙИНБу ёшдаги йигит, ҳаёт ҳали олдинда эканлигига ва соғлиқ ҳам тугамаслигига ишонгани учун ҳам, охирини ўйламай, борини бебилиска сарф қилиб юбораверади. Эркак ҳаётининг илк ўн йиллигида турли жароҳатлар олади, ҳаддан зиёд кўп ишлаб, яна кечқурунлари дўстлари билан ўтириб, кам ухлайди. Оқибатда у ўз организмининг захирасини ишлатиб юборади ва бу бир кун келиб ўз оқибатини кўрсатмай қўймайди.ҚИРЧИЛЛАМА ЁШ ЭМИШ…Қирқдан ошган эркакларда ўрта ёш таназзули юзага келади. Бу руҳий танглик ҳолатини баъзи эркаклар ичкилик ёрдамида енгишга ҳаракат қилишади, табиийки, бу жигарга зарар етказади. Кўп ейиш ва кейин мизғиб олиш одати эса ушбу аъзони буткул ишдан чиқаради: жигар атрофида ёғ йиғилади, ундан сўнг метаболик синдром пайдо бўлади. Мазкур синдром эса 2-тип қандли диабетдан тортиб, томир бузилишлари, қон босими ошиши, эректил дисфункция ва унинг оқибатида келиб чиқадиган руҳий зўриқишгача бўлган бир дунё касалликлар бошланишига олиб келади. Қон босими касалликлари енгил кечади, шу боис ҳам эркаклар уни даволатишни лозим топишмайди.Шу боис ҳам 40 ёшли эркак албатта тўлиқ тиббий кўрикдан ўтиши лозим. Бироқ бундан олдин унга ўз соғлиғига бефарқлик қандай оқибатларга олиб келишини яхшилаб тушунтириб бериш зарур.ОЛТМИШДАН ОШГАНЛАРБу ёшда метаболик ва томирга оид хавфлар юзага келиши мумкин. Айниқса, шаҳарда яшовчи эркакларда жисмоний ва ҳиссий куч етишмовчилиги кузатилади. Юрак оғриқ бошлайди, қон босими ўйнаб, баъзилар инфарктни бошдан кечиришади. Энг кўп учрайдиган хасталиклар – диабет, подагра, ўпканинг сурункали обструктив касалликлари ва простата бези аденомасидир. Ва албатта кўп ейиш, ичкилик ичиш ва камҳаракатлик оқибатида жигарда ёғ йиғилиши кузатилади.Эркакларнинг шифокорга боришдан кўра ноанъанавий усуллар билан даволанишни маъқул кўришлари ишни янаям чигаллаштириб юборади. Натижада аксарият эркаклар бу ёшда ўткир коронар синдром ёки миокард инфарктидан вафот этишади.ТУЗАЛИШ ЙЎЛЛАРИЭркак ўзига берилган маълум бир генетик ёшга етиши учун ўзини ўзгартириши керак. Буни унинг болалигидан, ҳали организмида тестостерон у қадар кўп бўлмаган пайтдан бошлаш керак. Буни ҳар ким бажара олади. Талаб этиладигани:- Бир суткада ейиладиган егуликлар қувватдорлигини 1700-2000 калориягача камайтириш керак.- Ёғлар истеъмолини суткасига 10-20 граммга камайтириш, улардан ярим тўйинтирилган липидлар 10 граммдан ошмаслиги лозим.- Рафинадлаштирилган, тез ҳазм бўладиган, углеводларга бой егуликларни камроқ истеъмол қилиш керак.- Ҳар куни 500 граммдан кам бўлмаган миқдорда мева-сабзавот, ўсимлик клетчаткасига бой маҳсулотларни ейиш даркор.- Иложи борича кўп ҳаракатланиш зарур.- Ичкиликдан буткул воз кечиш керак.- Статинлар, Е витамини, кальций препарати, поливитаминлар ичиш лозим.- Нутрицевтиклар, ярим тўйинтирилган ёғли омега-3 кислотаси ва эссенциал фосфолитларни истеъмол қилиш керак.Юқорида кўрсатилган охирги препаратлар жигарнинг ўзини қайта тиклашига ёрдам беради. Даволаниш тўлиқ ва давомий бўлиши, яъни камида уч ой давом этиши лозим.Узоқ умр кўриб, ҳамиша соғлом юришни истаган эркаклар спорт билан ошно бўлишлари, албатта вақтида шифокор ҳузурига бориб туришни ўзларига ор билмасликлари керак.ШАБНАМ тайёрлади.Манба: DiydorAziz.uz\nЎқишни тавсия қиламиз Фақатгина аёлларга хос бўлган 5 суперқобилият\n11:45 / 21-07-2016\nТадқиқот: Сабр-тоқат ва қатъият эркаклар саломатлигини хароб қилади!\n17:45 / 10-06-2016\n16:21 / 10-06-2016


Пенсия жамғармаси 2020 йилда пенсия олувчилар сони кўпайганини қайд этди — Review.uz\n2020 йил 1 январь ҳолатига нисбатан пенсия олувчилар сони 147,2 минг нафарга ошган.\n2020 йилда 333 минг 450 нафар фуқароларга янги пенсия ва нафақалар тайинланган. Бу ҳақда Молия вазирлиги ҳузуридаги бюджетдан ташқари Пенсия жамғармаси матбуот хизмати хабар қилди.\nЖамғарманинг ҳудудий туман (шаҳар) бўлимларида ҳисобга олинган пенсия ва нафақа олувчиларнинг умумий сони 3 млн 824 минг нафарни яъни аҳоли сонидаги улуши 11,2 %ни ташкил қилган ҳолда 2020 йил 1 январь ҳолатига нисбатан 147,2 минг нафар ёки (4%)га кўпайган.\nШундан, 2 млн 849 минг нафари (74,3%)ни ёшга доир пенсия, 386,5 минг нафари (10,1%)ни ногиронлик пенсия, 189,1 минг нафари (5,0%)ни боқувчисини йўқотган пенсия олувчи оилалар ва 400,3 минг нафари (10,6%)ни нафақа олувчилар ташкил қилди.\nПенсия жамғармасининг 2020 йил учун даромадлар режаси 20 трлн 134 млрд сўм бўлиб, ижроси 20 трлн 592 млрд сўмни (шундан, солиқлардан ташқари тушумлар миқдори 176,2 млрд сўмни) ташкил этган.\n2021 йил 1 январь ҳолатига пенсия ва нафақа олувчиларнинг умумий сони тўғрисида маълумот\nТ/р Пенсия ва нафақа олувчиларнинг тоифаси Жами сони шундан, янги тайинланган\n1 Ёшга доир пенсия олувчилар 2 849 007 224 140\n2 Ногиронлик пенсия олувчилар 386 555 29 660\n3 Боқувчисини йўқотганлик пенсия олувчи оилалар 189 067 21 309\n4 Нафақа олувчилар 400 286 58 341\n4.1 Ёшга доир нафақа олувчилар 42 519 12 167


Ўзбекистон ва Туркманистон ҳарбий ҳамкорликни кучайтирмоқчи\nГурбангули Бердимуҳаммедов ва Ислом Каримов.\nЎзбекистон ва Туркманистон Афғонистон билан чегараларни ҳамкорликда қўриқлайди. Бу ҳақда Россиянинг “Регнум” ахборот агентлиги хабар тарқатди.\nЎзбекистон ва Туркманистон президентлари 8 октябрь куни имзолаган қўшма баёнотда икки давлат хавфсизлик соҳаси тизимларининг Афғонистон билан чегараларни қўрқлашдаги ўзаро ҳамкорлигини кучайтиришга келишиб олгани қайд этилган.\nИслом Каримов Афғонистон шимолидаги сўнгги воқеалар қўшни давлатларни ҳам безовта қилаётганини таъкидлаган.\nТуркманистон президенти Гурбангули Бердимуҳаммедов 7-8 октябрда Тошкентга расмий сафар билан келган эди. Ўзбекистон президенти Ислом Каримов билан ўтказилган музокаралардан сўнг томонлар ўнта давлатлараро шартномани имзолаган.\nШартномалар асосан транспорт, божхона, илмий –техник, соғлиқни сақлаш, сайёҳлик соҳаларига тегишлидир. Шунингдек, Ўзбекистонда ишлаб чиқарилган автомашиналарни ва қишлоқ хўжалик техникасини Туркманистонга етказиб бериш бўйича контракт ҳам имзоланган.


Йил охиригача 4та самолётда арзон қатновлар ташкил этилади - Авиация корхоналарида трансформация жараёнлари муҳокама қилинди\n«Маълумки, давлатимиз раҳбарининг 2018 йил 27 ноябрдаги фармонига мувофиқ, «Ўзбекистон ҳаво йўллари» Миллий авиакомпанияси негизида иккита – Uzbekistan airways ҳамда Uzbekistan airports акциядорлик жамиятлари тузилган эди. Бугунги кунда мамлакатимиз иқтисодиётида амалга оширилаётган таркибий ўзгаришлар қаторида мазкур компаниялар ҳам трансформация қилиниши режалаштирилган. Шу билан бирга, коронавирус пандемияси билан боғлиқ иқтисодий қийин вазият авиация тармоғини такомиллаштиришни талаб этмоқда.\nЮртимиз авиакомпанияларини трансформация қилишда асосий эътибор иқтисодий самарадорликни оширишга қаратилган. Масалан, Uzbekistan airways акциядорлик жамияти харажатларини 46,5 миллион долларга қисқартириш ҳисоб-китоб қилинган. Бунинг учун компания ва унинг таркибидаги ташкилотларда иш ўринларини оптималлаштириш, фойдаланилмаётган 12та самолётни тасарруфдан чиқариш, авиачипталарни хорижда сотиш бўйича агентлар комиссияси фоизини тушириш мўлжалланмоқда.\nШунингдек, даромадларни йилига 40 миллион долларга кўпайтириш мақсад қилинган. Бунинг учун талаб юқори бўлган шаҳарларга чартер парвозларни ва янги йўналишлар бўйича карго ташувларини амалга ошириш, барча маҳаллий рейсларга онлайн рўйхатдан ўтиш ва жойларни танлаш имкониятини жорий этиш кўзда тутилмоқда», дейилади президент матбуот хизмати хабарида.\nШу йил учинчи чоракдан бошлаб 4та А-320 самолётида лоукостер, яъни арзон қатновлар ташкил этиш мўлжалланган. Узоқ масофали йўналишларни ривожлантириш учун 3та А321 NEO LR «ҳаво кемаси»ни лизингга олиш, маҳаллий авиақатновлар сонини ҳафтасига ҳозирги 17тадан 49тагача ошириш режалаштирилган.\nЙўловчилар учун қулайликларни ошириш мақсадида соҳани рақамлаштириш, жумладан, Aerolabs онлайн хизматлар кўрсатиш тизимини ҳамда мижозлар билан ишлашни бошқариш учун CRM комплексини татбиқ этиш кўзда тутилган.\nUzbekistan airports акциядорлик жамияти самарадорлигини ошириш бўйича ҳам қатор чора-тадбирлар ишлаб чиқилган. Бугунги кунда ушбу жамият таркибида 11та аэропорт бор ва уларнинг ҳар бири мустақил фаолият юритмоқда.\nДавлат раҳбари аэропортлар инфратузилмасини ривожлантириш, йўловчи ва юк ташиш ҳажмини ҳар йили ошириб бориш, ҳудудлардаги аэропортларда кетринг ва бошқа хизматларни йўлга қўйиш бўйича кўрсатмалар берди.


АЙИҚ БОЛАСИ НЕГА ЎЛДИРИЛДИ? — ekolog\nАфсуски, Ангрен шаҳри Дукент мавзесида видеога олинган айиқ боласи ўлдирилганлиги хақида хабар тарқалди. Агарда шу ахборот рост бўлса, жуда ачинарли ҳолат. Зеро, Қашқадарё, Наманганда қўнғир айиқ “одамларга ташланди” деб ўлдирилган ва жиноятчилар шу билан оқланган бўлса, бу сафар жониворни ўлдирганни ҳеч нарса билан оқлаб бўлмайди.\nЮртдошларимиз шу қадар жоҳиллик ботқоғига ботганки, Ўзбекистон ҳудудида бирорта қимирлаган жонзот қолмаслигига ҳаркат қилишади. Бундай бешафқатликка қачон чек қўйилади?\nҚачон Нафақат Ўзбекистон, балки Халқаро қизил китобга кирган, демакки бутунлай йўқ бўлиб кетиш арафасида турган жониворларни асраш ўрнига уларни ўлдирамиз?\nФақатгина унинг олдида тиржайиб расмга тушиш ва терисини сотиш учунми? Қачон ИНСОН бўламиз? Келажак авлод ҳам Аллоҳим яратган табиат муъжизалари, жониворлардан баҳраманд бўлишига имкон бермаймиз, шекилли?


"Пекин-2022" трассасида жаҳон кубоги бўлмайди\n26 ноябрь, 2020, 21:50\nРежалар ўзгариб кетди.\nЯна бир неча кундан сўнг, биатлон бўйича жаҳон кубогининг янги мавсумига старт берилади. Бироқ кутилмаганда, Халқаро биатлончилар иттифоқи 2021 йилнинг 23 февраль – 1 март кунлари Пекинда ўтиши керак бўлган саккизинчи босқич мезбони ўзгаргани ҳақида маълум қилди.\nТаъкидланишича, Хитойдаги коронавирус билан боғлиқ вазият сабаб шундай қарорга келинган. Саккизинчи босқич эса, 1-7 март кунлари Чехиянинг Нове Место шаҳрига кўчирилди. Аҳамиятлиси, ушбу шаҳар 11-14 март кунлари 9-босқичга ҳам мезбонлик қилади.\nМаълумот учун, биатлон бўйича янги мавсум 28 ноябрь куни Швециянинг Эстерсунд шаҳрида бошланади. Пекиндаги босқич 2022 йил бўлиб ўтадиган Олимпия ўйинлари учун қурилган трассада ташкил этилиши режалаштирилган эди.


Популистик чақириқлар қилган депутат ким? – Fikrat.uz\n13:30 / 22.12.2020 22.12.2020 26106 0\nёхуд Акмал Саидов кимни назарда тутди\n“Тошкент ёшлар форуми – 2020” халқаро конференцияда Олий Мажлис Қонунчилик палатаси спикери ўринбосари Акмал Саидов ўз чиқишида пандемия иммиграция борасида бутун дунёда йирик муаммоларни пайдо қилгани ва бу жараёнда кучсиз қатлам – муҳожирлар энг кўп азият чекаётганини таъкидлади.\nШунингдек, бир неча ой аввал ўзбекистонлик муҳожирларга чет давлатларининг ўзида ёрдам кўрсатиш бўйича кўтарилган чақириқларни танқид қилди:\n“Кимлигини айтмай қўя қолай. Бир неча ой аввал ўзбек мигрантларига чет давлатларининг ўзида ёрдам кўрсатиш бўйича чақириқлар пайдо бўлди. Таклиф беришда ҳам ўйлаш керак. Хўш, Россияда бир кунлик яшаш харажатлари қанчага тушишини биласизми? Биз мигрантларга бундай пайтда ватанга қайтиш учун етарлича шароит қилиб беришимиз лозим. Мен депутатлардан ижтимоий тармоқлар орқали турли хил популистик чақириқлардан йироқ бўлишларини сўрардим”.\nХўш, ўша популистик чақириқлар қилган депутатлар ким эди? Биз ўша депутатни аниқлашга киришдик.\nЗеро, ҳозир ахборот технологиялари ривожланган даврда бундай чақириқ қилган депутатни топиш муаммо эмас. Қидирувларимиз натижасида “Миллий тикланиш” ДП лидери Алишер Қодиров бир муддат аввал чет элдан ўзбекистонликларни ватанга қайтаришни вақтинча тўхтатиб, уларни турган мамлакатларида даволанишларини молиялаштириш таклифини билдиргани аён бўлди.\nХусусан, сиёсатчи шундай деган экан:\n“Хориждан ватандошларимизни олиб келишни тўхтатиш, уларни турган мамлакатларида даволанишларини молиялаштириш ҳақида ўйлашимиз керак. Бу биринчи навбатда ўша ватандошимизнинг қариндошларига, қолаверса бутун Ўзбекистонга яхшилик бўлади”.\nЭнг қизиғи, Қонунчилик палатаси спикери ўринбосари Акмал Саидов ҳам Алишер Қодиров раҳбарлик қилаётган “Миллий тикланиш” партияси аъзоси ҳисобланади.\nИзоҳ қолдиринг Популистик чақириқлар қилган депутат ким?Акмал Саидов\n12:33 / 19.06.2020 14.08.2020 26140 0\n8:35 / 06.05.2020 15.08.2020 29493 0\n14:21 / 26.04.2020 03.09.2020 31080 0\n15:52 / 07.08.2020 25.10.2020 23648 0


АБДУЛЛА АВЛОНИЙ ҲАЁТИ ВА ИЖОДИ – ЁШЛАР ТАРБИЯСИ УЧУН НАМУНА — KUKALDOSH.UZ\n16.06.2020 / - Мақолалар\nАбдулла Авлоний (1878.12.7 — Тошкент — 1934.24.8) — маърифатпарвар, журналист, давлат ва жамоат арбоби. Тўқувчи оиласида туғилган. Мактабхона ва мадрасада ўқиган (1885—95). 1906 йилдан шеърлари билан матбуотда қатнаша бошлаган. Араб, форс, рус тилларини ўрганиб, бу тилларда ижод қилган мутафаккирларнинг асарларини ўқиган, баъзилари (масалан Л. Толстой, К. Д. Ушинский асарлари)ни ўзбек тилига таржима қилган.\n1906 йил «Тараққий», 1907 йил ўз уйида (Тошкентда) «Шуҳрат» газеталарини чиқарган. Бу газеталар ёпиб қўйилгач, 1908 йил яширин равишда «Осиё» газетасини нашр этди. 6-сонидан сўнг ҳукумат бу газетани ҳам тақиқлаб қўйган. Шундан сўнг Авлоний илғор ғояларни мактаб орқали халққа тарқатишга ҳаракат қилди: Тошкент шаҳрининг Миробод маҳалласида маҳаллий аҳоли болалари учун янги усул мактаби очиб (1908), ўзи она тили ва адабиётдан дарё берди. 1909 йил «Жамияти хайрия» тузиб, етим болаларни ўқитган. Шундан кейин Авлоний Тошкентнинг Дегрез маҳалласида икки синфли мактаб очган (1912). Бу мактабда дунёвий фанлар ўқитилиши билан мактабхоналардан фарқ қилган.\nАвлоний янги мактаблар учун кўлланма ва ўқиш китоблар ёзиб, нашр қилдирган [мас, «Биринчи муаллим», 1911; «Иккинчи муаллим», 1912; «Туркий гулистон ёхуд ахлоқ», 1913; 4 жузд (қисм)ли «Адабиёт ёхуд миллий шеърлар» тўплами, 1909—15; «Мактаб гулистони», 1915; «Мардикорлар ашувласи», 1917 ва б.]. Мунавварқори, Муҳаммаджон Подшохўжаев, Тавалло, Рустамбек Юсуфбеков, Низомиддин Хўжаев, Шокиржон Раҳимий каби тараққийчилар билан биргаликда «Нашриёт» (1914), «Мактаб» (1916) ширкатларини ташкил этган.\nАвлоний халқ онгини ошириш учун театр санъатидан ҳам фойдаланган. У 1913 йилда «Туркистон» номли театр труппасини ташкил этишда ва унинг ишида фаол қатнашган. 1910—16 йилларда бир қанча саҳна асарларини таржима қилди ва ўзи саҳналаштирди. Авлонийнинг саҳна асарлари Тошкент, Фарғона, Андижон, Қўқон, Хўжанд каби шаҳарларда кўйилган. Бу асарларда 20-аср бошларидаги Туркистон ҳаётининг кенг манзаралари ўз ифодасини топган. Авлоний труппасида Маннон Уйғур тарбия топган; труппа билан Ҳамза, Озарбайжон драматурглари Узайр Ҳожибеков, С. Руҳулло ҳамкорликда бўлган. Октябрь тўнтаришидан кейин халққа ваъда қилинган эркинликнинг берилмаганлиги шоир ижодида тушкунликнинг пайдо бўлишига олиб келди («Хафалик соатда» шеъри, 1919).\nАвлоний 1917 йилда «Турон» газетасини нашр қилди. Газетада сиёсий ва ижтимоий воқеалар ёритилган. 1918 йил Авлоний «Иштирокиюн» газетасини ташкил этишда қатнашди ва унинг муҳаррири бўлди. 1919—20 йилларда Шўро ҳукуматининг Афғонистондаги сиёсий вакили ва консули. «Касабачилик ҳаракати» журнали бош муҳаррири (1921). 1921 йилдан Авлоний мактаблар очиш, халқни саводхон қилиш, ўзбек хотин-қизларини ўқитиш, ўқитувчилар ва зиёли кадрлар тайёрлаш ишлари билан шуғулланди. У Эски шаҳардаги хотин-қизлар ва эрлар маориф билим юртлари (инпрослар)да мудир (1923—24), Тошкент ҳарбий мактабида ўқитувчи (1924—29). 1930—34 йилларда Ўрта Осиё университети тил ва адабиёт кафедраси мудири, професоор. Шу даврда у ўзбек мактабларининг 7-синфи учун «Адабиёт хрестоматияси» тузиб, нашр эттирди (1933).\nАвлоний Ҳижрон, Набил, Индамас, Шуҳрат, Тангриқули, Сурайё, Шапалоқ, Чол, Аб, Чиғабой, Абдулҳақ тахаллуслари билан танқидий ва илмий мақола, 4000 мисрадан ортиқ шеър ижод қилган.\n“НУР ТАРҚАТУВЧИ ПИР”\nМуҳаммад алайҳиссаломнинг тутинган ўғли — Зайд ибну Ҳориса


Чори Насриддинов. Кашфиётчидан чиққан ихтирочи | www.ziyouz.uz\nБош саҳифа Илм ва фанФизикаЧори Насриддинов. Кашфиётчидан чиққан ихтирочи\nБашарият тарихидаги буюк ақл-заковат соҳибларидан бири бўлган Алберт Эйнштейннинг оламшумул илмий кашфиётлари кўпчиликка маълум. У яратган иккита кашфиёт — махсус ва умумий нисбийлик назариялари илм-фан дунёсидаги энг муҳим таълимотлар сирасига киради. Агар муайян тарихий даврга ўша кезларда яратилган янгиликлар нуқтаи назаридан баҳо бериладиган бўлса, йигирманчи юз йилликни Эйнштейн ёки нисбийлик назарияси асри деб номлаш мумкин.\nЗеро, нисбийлик назарияси — инсоннинг борлиқ ҳақидаги тасаввурларини остин-устин қилиб юборган мислсиз илмий ҳодиса. Буюк олимнинг шахси ва фаолияти ҳозир ҳам кўпчиликнинг эътибори ва қизиқишини тортиб келади. Албатта, бунинг ўзига хос сабаблари бор. Аввало, Эйнштейн улкан ижодкор бўлиб, ҳаётлик чоғидаёқ оламшумул шон-шуҳратга бурканган эди. Қолаверса, олимдаги юксак инсоний сифатлар ҳам одамлар эътиборини ўзига жалб этган: у ўткир ақли, илмий ва ижтимоий муаммоларга алоҳида қизиқиши, зийраклиги ва оддийлиги, шунингдек, самимияти билан бошқалардан ажралиб турарди. Бу улуғ даҳони кўпчилик буюк кашфиётчи сифатида билиши шубҳасиз, бироқ унинг яхшигина ихтирочи бўлганидан камдан-кам одам воқиф бўлса, ажаб эмас.\nШу ўринда «кашфиёт» ва «ихтиро» тушунчаларига қисқача изоҳ бериб ўтиш жоиз. Чунки айримлар ёзма ва оғзаки нутқ жараёнида бу икки тушунчани ўз ўрнида ишлатмайди. Аниқроқ айтганда, улар «ихтиро-кашфиёт» ёки «кашфиёт-ихтиро» тарзида нотўғри талқин қилинади. Масалан, баъзан «бутун олам тортишиш қонунини Нютон ихтиро қилган» ёки «велосипед илк бор Англияда кашф этилган» қабилидаги мулоҳазалар қулоққа чалинади. Ваҳоланки, бутун олам тортишиш қонунининг пайдо бўлиши — кашфиёт, велосипеднинг яратилиши эса ихтиро ҳисобланади. Шу нуқтаи назардан ёндашганда, мантиқан борлиқдаги мавжуд бўлган қонуният, нарса ва хусусиятларнинг топилишига кашфиёт, одамнинг ижодий тафаккури билан янгидан яратилган нарсаларга эса ихтиро дейилиши лозим.\nЭнди яна Эйнштейннинг ихтирочилик фаолиятига тўхталадиган бўлсак, у техник тараққиёт билан боғлиқ амалий масалаларга доим алоҳида эътибор қаратган. Олим электрометр, музлатгич, магнитогидродинамик насос, гидроскопик компас, автоматик фотокамера, эшитиш мосламаси каби техник қурилмаларни яратиш борасида қаттиқ изланган.\nМуҳим жиҳати шундаки, олим ихтирочилик билан асосий ишидан бўш вақтларида, яъни эрмак учунгина шуғулланган эмас. У бу ишга ҳам жиддий ёндашган. Бу борада олим «Тилни билмай туриб, шеър ёзиб бўлмаганидек, муайян билимларни ўзлаштирмаган ҳолда, ихтиро қилиш ҳам мумкин эмас», деган фикрга амал қилган. Эйнштейн етти йил мобайнида Берн шаҳридаги патентлаш идорасида эксперт лавозимида ишлаган. Бундай идора ҳозир барча давлатларда фаолият юритмоқда. Мазкур хизмат тури дастлаб Европада юзага келган — саноат ишлаб чиқариши ҳамда илм-фан ривожини эътиборга олган «кўҳна қитъа» давлатлари 1883 йили ихтироларга нисбатан муаллифлик ҳуқуқини ҳимоялаш мақсадида тегишли конвенция қабул қилади. Унга биноан Шветсариянинг Берн шаҳрида доимий равишда фаолият юритадиган патентлаш идораси ташкил этилади. Бу идора ўша давр учун жуда юксак даражадаги муассаса ҳисобланиб, ундаги кам сонли ходимлар узлуксиз равишда оқиб келаётган ихтироларни қабул қилиб олиши, уларни баҳолаши ва таснифлаши зарур эди. Чунки бу даврда Европа, хусусан Шветсарияда машинасозлик, электротехника, тўқимачилик ва соат ишлаб чиқариш саноати гуркираб ривожланаётган эди. Патентлаш идорасига йилига ўртача 2000 та ихтиро ҳақидаги мурожаат келиб тушган. Эксперт-ходимлар камлиги сабабли уларнинг ҳар бири, шу жумладан, Эйнштейн ҳам кунига ўртача учта ихтирога оид ишни кўриб чиққан. Бу эса ходимлардан тезкорлик, чаққонлик ва аниқликни талаб қилган. Экспертлик фаолиятида орттирилган бундай маҳорат кейинчалик Эйнштейнга роса қўл келган. «Патентлаш идорасидаги меҳнатим туфайли, — деб ёзган эди хотираларида олим, — менинг моддий аҳволим анчагина яхшиланди. Бундан ташқари, патентлаш билан боғлиқ ишлар менга ҳузур бағишлар эди. Бундай иш тафаккурни чархлаб, физикавий муаммолар юзасидан чуқурроқ мушоҳада юритишимга ёрдам берди».\nПатентлаш идорасига келадиган ихтироларга тааллуқли ҳужжатлар ҳар хил тилда бўлиб, эксперт бир неча тилни билиши лозим эди. Бу кезларда Шветсарияда немис, франтсуз ва италян тилига давлат тили мақоми берилгани боис Эйнштейн она тили бўлган немис тилидан ташқари франтсуз ва италян тилини ҳам яхши билган. Кейинчалик олим грамматикасидаги ўзига хос мураккабликлардан анча қийналган бўлса-да, инглиз тилини ҳам ўрганган. Булар Эйнштейннинг юксак ақлий лаёқатга эга бўлганидан далолатдир.\nЭйнштейн янги ихтиролари учун расман йигирмага яқин патент олган. Уларни яратиш жараёнида ихтирочи илмий-техник усуллар ва физикавий қонуниятларни муайян вазифаларни ечишга нисбатан маҳорат билан қўллаган. Олим ихтиролари саноат ишлаб чиқариши ёки кундалик маиший турмуш талабларидан келиб чиққан ҳолда яратилган. Бинобарин, «Одамлар эҳтиёжини қаноатлантиришнинг имкон қадар тежамкор йўлларини топган инсонни мен ихтирочи деб ҳисоблайман» деганида ўз фаолиятини ҳам назарда тутган.\nШу тариқа патентлаш идорасидаги қизғин фаолият ва ихтирочилик ғоялари Эйнштейннинг оламшумул кашфиётларига замин ҳозирлаган. Ихтиро этиш жараёнидаги ижодий фикрлаш олимни янги илмий ғоя ва назарияларга рағбатлантирган. Бунда Эйнштейннинг бошқа ихтирочилар билан ҳамкорлиги ҳам муҳим аҳамият касб этган. Олимнинг таниқли венгр физиги Лео Стсилард билан амалга оширган ишлари бунинг тасдиғидир. Назарий ишлари билан талабалик чоғидаёқ илмий доираларда танилиб қолган Лео Стсилард университетни тугатиб, қаерга ишга киришни ўйлаб юрганида Эйнштейн патентлаш идорасига ишга таклиф этади. Кейинчалик Лео Стсилард йигирманчи асрнинг энг кўзга кўринган ихтирочиларидан бирига айланади. Айнан ихтирочиликка бўлган иштиёқ бу буюк инсонларни ҳамиша бир-бирига боғлаб туради. Улар ўзаро ҳамкорликда назарий физикага доир ишлардан ташқари кўпгина ихтиролар ҳам қилган. Ҳозирги вақтда кундалик ҳаётни музлатгичларсиз тасаввур қилиш мушкул. Музлатгичлар айнан Эйнштейн ва Стсилар\nд ҳамкорлиги маҳсулидир. Айни пайтда атом электростанцияларида ишлатилаётган «Эйнштейн-Стсилард насоси» ҳам шу тариқа ихтиро қилинган. Қолаверса, Лео Стсилард 1939 йили Эйнштейнни АҚШ президенти Ф.Рузвелтга мактуб ёзишга илҳомлантиради. Ушбу машҳур номада атом бомбасини яратиш ғояси баён этилган эди.\nУмуман, Эйнштейннинг фаолият доирасини шартли равишда бевосита патентлаш идораси ва ундан ташқаридаги муҳитга ажратиш мумкин. Патентлаш идорасида олим билан бирга ишлаган М.Бессо, И.Заутер, И.Шенк каби истеъдодли ихтирочилар ва илмий ғоялар муаллифлари ҳам Эйнштейнга кучли таъсир кўрсатган. Буни олимнинг махсус нисбийлик назариясига бағишланган мақоласи хотимасидаги қуйидаги эътироф ҳам яққол тасдиқлайди: «…дўстим ва ҳамкасбим М. Бессо бу ишда менга ишончли кўмакчи бўлди ва бир қатор қимматли маслаҳатлари учун ундан миннатдорман».\nЎтган асрнинг 30-йиллари бошида Эйнштейн машҳур ҳинд шоири ва ёзувчиси Рабиндранат Тагор билан суҳбатида патентлаш идорасидаги фаолияти мобайнида бир қанча техник қурилмалар, жумладан, суратга олиш жараёнида вақтни кўрсатадиган «сезувчи электрометр» ихтиро қилгани ҳақида сўзлаган. Ҳозирги пайтда бу қурилма «фотоекспонометр» деб аталади. Шуниси қизиқки, Эйнштейн ҳеч қачон фотоҳаваскор бўлмаган. Олим ушбу асбобни янада такомиллаштирган ва муҳитнинг ёруғлик даражасига қараб вақтни автоматик равишда тўғирлаб турадиган қурилма ихтиро қилган. Ихтирочиликка лаёқатли бўлган кишиларни ҳам бу жараёнга жалб қила олгани сабабли Эйнштейн турли соҳалар учун зарур бўлган ихтиролар ярата олган. Масалан, у рассом Орлик ва тиш доктори Гринберг билан ҳамкорликда бадиий графика учун полиграфия машиналарининг янги турини ихтиро қилган. Олим мусиқани бағоят ёқтирган ва скрипкада ажойиб куйлар ижро этган. Шу сабабли мусиқа асбобларини такомиллаштириш бўйича ўзига хос ғояларга эга\nбўлган. Рус физиги Ю. Румер 1929 йили Эйнштейннинг Берлиндаги уйида скрипка устаси билан олим ўртасида мусиқа асбобини такомиллаштириш хусусидаги қизғин тортишувнинг гувоҳи бўлганини қайд этган. Эйнштейн яна бир мусиқа асбоби — машҳур кимёгар В.Нернст ихтиро қилган электр токи ёрдамида ишлайдиган роялга ҳам жиддий қизиққан. Бу асбобда торларнинг товуши оддий роялдагидек ёғоч дека билан эмас, балки радиокучайтиргич ёрдамида оширилади. Иш шу даражага бориб етганки, электрли роял ҳақидаги ғояларини баён этиш мақсадида олим университетдаги физиклар ҳайъати раҳбарларидан маъруза учун рухсат сўраган.\nЭйнштейн ишдан бўш вақтларини ҳам самарали ва мароқли ўтказган. Олим патентлаш идорасида ишлаб юрган чоғида ўзига тенгдош бўлган фалсафашунос Морис Соловин ва математик Конрад Габихт исмли йигитлар билан дўстлашади. Улар кичкина жамият тузиб, унга «Олимпия академияси» деб ном беради. Бу ерда фалсафа, физика, адабиёт ва ўзларини қизиқтирган бошқа мавзуларда суҳбатлар қуришади. Баъзан бундай суҳбатлар кескин тортишувларга айланиб кетган. Дўстлар одатда Эйнштейннинг уйида йиғилишар ва камтарона кечки овқатдан сўнг тонгга қадар давом этадиган баҳс-мунозара авжига чиқар эди. Габихт кейинчалик қачонлардир Эйнштейн ишлаган мактабда дарс беради. Соловин эса Парижга кўчиб кетиб, у ерда ноширлик ва ёзувчилик билан шуғулланади. Кейинчалик у Эйнштейннинг асарларини франтсузчага ўгириб, нашр эттиради. Улар ўртасидаги дўстона муносабатлар бир умрга сақланиб қолади.\nЭйнштейннинг камтар ва олижаноб инсон бўлганини таниқли назариётчи физик олим Я. Френкел ҳам эътироф этган. У 1925 йили Эйнштейн билан Берлиндаги уйида учрашади. Бу учрашувни у шундай эслайди: «Эйнштейн жуда меҳрибон инсон экан… У қўлда тўқилган нимча кийиб олган эди. Суҳбатимиз дастлаб физика, сўнгра сиёсат ва фалсафа, ундан кейин эса оддий маиший техникага кўчди. Эйнштейн мени ошхонасига таклиф этди ва уй бекасининг меҳнатини осонлаштиришга хизмат қиладиган ўзи ясаган ҳар хил қурилмалар билан таништириб чиқди».\n«Назария яратиш учун тажриба фактларини шунчаки жамлаш камлик қилади. Бунинг учун ҳар доим муаммонинг моҳиятига қаратилган ихтирочилик лаёқати зарур бўлади», деган фикрни билдирган олим назарияни тажрибанинг ўзига хос маҳсули, деб ҳисобловчиларни ҳар доим танқид қилган. Эйнштейннинг фикрича, ҳеч бир тажриба табиатдаги ҳодисалар моҳиятини тўлиқ очиб беролмайди. Олим ихтирочилик ва кашфиётчилик ҳақида мулоҳаза юритиб, бундай деган: «Ихтирочилик фаолияти назарий ҳузур-ҳаловатдир. Кашфиёт ижодий жараён эмас. Зеро, кашф қилиш — тайёр ҳолдаги нарсани кўриш, холос. Ихтирочилик эса бошқа нарса».\nХулоса ўрнида шуни таъкидлаш жоизки, ҳозирги даврда кўплаб олим ва тадқиқотчилар илм-фаннинг назарий ҳамда амалий масалаларини илмий асосда тадқиқ этишмоқда. Назарий ғояларни амалиётга уйғунлаштириш, кашфиётлар яратиш ва ихтиролар қилишда уларга Алберт Эйнштейннинг фаолияти ҳамда тажрибаси ўзига хос ибрат мактаби бўлиши шубҳасиз. Зеро, фидойилик ва изланувчанлик барча янгиликларнинг дояси бўлса, кашфиёт ва ихтиролар эса бамисоли тараққиётнинг қудратли қанотларидир.\n← Аввалги Аввалги Ҳусайн Қўрқмас. Қуёш неча ёшда?\nКейинги → Кейинги: Даҳоми ёки замондан ўзиб кетган телба?


ЎзА - Тошкентда гулчанги тутқичлари ўрнатилди\n23.10.2018 19:26 Чоп этиш версияси\nТадбирда Ўзбекистон Республикаси Инновацион ривожланиш ва Соғлиқни сақлаш вазирликлари, Вена тиббиёт институти вакиллари, юртимиздаги шифокорлар, экологлар ва журналистлар иштирок этди.\nУчрашувда таъкидланганидек, бугунги кунда сайёрамизнинг 20 фоиз аҳолиси аллергиядан азият чекади. Шу кунгача аллергияси борлар гулчанги ҳавода аллергик реакциялардан сўнггина пайдо бўлади, деб билишган. Янги ускуна гулчангини мониторинг қилиш ва аллергия мавсуми бошланишини прогноз қилиш имконини беради, бу эса, ўз навбатида, касаллик кучайишини огоҳлантиришга шароит яратади. Шу тариқа пойтахтимиз аҳолиси ўзларининг мавсумий аллергиясини назорат қилиш имконига эга бўладилар.\nГулчангини мониторинг қилувчи янги станциялар Ўзбекистон Республикаси Инновацион ривожланиш вазирлиги ва Вена тиббиёт институти ҳамкорлигида тақдим этилди ва ўрнатилди. Юртимиздаги илк гулчанги тутқичлари Мирзо Улуғбек туманида жойлашган шифокор Мақсудованинг инновацион клиникаси ва пойтахтимизнинг Олмазор туманида жойлашган Илғор технологиялар маркази биноларида ўрнатилди.\nУларда йиғиладиган гулчанглари аллергиядан азият чекувчи фуқаролар ўпкасига тушиши мумкин бўлган зарралар тўғрисида тўлиқ маълумот олиш мақсадида тадқиқ этилади. Олинган маълумотлар 2019 йилдан бошлаб Инновацион ривожланиш вазирлигининг расмий сайтида мунтазам жойлаштириб борилади.\nТутқичлар ёрдамида олинган маълумотлар аллергенларнинг эҳтимолий сабабларини бартараф этиш имконини беради, бу аниқ ташхис қўйиш учун сарф этиладиган вақтни тежабгина қолмай, кераксиз таҳлиллар сонини ҳам камайтиради.


Жаҳон чемпионатини онлайн кузатиб бориш усуллари - Erkak.uz\nЖаҳон чемпионатини онлайн кузатиб бориш...\nЖаҳон чемпионатини онлайн кузатиб бориш усуллари\nShavkat 12.06.2014 19:32 377 01\nБугун футбол оламида орзиқиб кутилган футбол бўйича Жаҳон чемпионатини бошланади. Бир ой мобайнида дунё биринчилиги учун бўладиган курашни ҳаммамиз қизиқиш билан кузатиб борамиз. Эркак.уз шу муносабат билан севимли жамоаларимизни қўллаб қувватлаш ва кузатиб бориш имкониятини берувчи онлайн ва мобил ресурсларни бир жойга жамлади.\nЯндехнинг махсус лойиҳаси\nФейсбук янги Трендинг Ворлд Суп номли саҳифани ишга тушурди. Унда компютерингиздан ёки телефонингиздан туриб чемпионат иштирокчиларидан ва мухлислардан жаҳон чемпионати янгиликларни кузатиб боришингиз, мухлислар харитасини кўриш ва яна бошқа имкониятлар фойдаланишингиз мумкин.\nБу ерда ўз жамоангизни танлашингиз, профил расмингизни ъфутболлаштиришингиз' ва шу мавзуда твит қилаётган бошқа мухлисларни кузатишингиз мумкин.\nФифа расмий сайти\nМобил дастурлар лар\nЎйинлардан фотосуратларни, чемпионат жадвалларини, ўйинлар такрорини кўриш ва жамоангизни қўллаб қувватлашни мафақат компуйтер ёки телевизорингиз орқали, балки телефон ва бошқа мобил жиҳозларда ҳам кузатишингиз мумкин. Бизнингча бу борада ФИФА нинг расмий дастури ашаддий ишқибозларнинҳ барча эҳтиёжини қондиришига ишончимиз комил.\nБу ерда онлине транслятсиаларни ва ҳатто очилиш ва ёпилиш маросимларини кўрсатишни ваъда қилишмоқда.\n1 чи канал\nЎйинлар вақтини эсдан чиқармаслик учун эса манабу Гоогле календарни ўрнатиб олишингизни маслаҳат берамиз.\nСизда ҳам мавзуга алоқадор фойдали ресусрс бўлса марҳамат, биз билан ҳам баҳам кўринг?


20:22 / 02.07.2017 2468 pdf Ўқиш режими + -\n351. Абу Зарр Ғифорийдан ривоят қилинади:\n«Эй Аллоҳнинг Расули! Киши бир қавмни яхши кўрса-ю, уларнинг амалларига етиша олмаса (қандай бўлади)?» деб сўрадим.\n«Эй Абу Зарр! Сен ўзинг муҳаббат қўйган одамларинг билан биргасан!» дедилар.\n«Мен Аллоҳга ва Аллоҳнинг Расулига муҳаббат қўйганман», дедим.\n«Эй Абу Зарр! Сен кимга муҳаббат қўйган бўлсанг, ўшалар билан биргасан!» дедилар».\nШарҳ: Демак, ҳар биримиз ана шундай муҳаббат соҳиби бўлишимиз керак. Ҳар бир мўмин-мусулмон банда аввало Аллоҳ таолога, сўнгра Расулуллоҳ соллаллоҳу алайҳи васалламга муҳаббат қўйса, бунинг эвазига муҳаббат қўйганлари билан бирга бўлиш бахтига мушарраф бўлади.\nШу билан бирга, бу киши солиҳ, азиз, муҳтарам, дуогўй кишиларга ҳам муҳаббат қўйса, улар билан ҳам бирга бўлиш бахтига эришади.\n352. Анасдан ривоят қилинади:\n«Эй Аллоҳнинг Набийси, қиёмат қачон?» деб сўради.\n«Мен катта нарса тайёрлаганим йўқ. Фақат Аллоҳга ва Унинг Расулига муҳаббат қўйганман, холос», деди.\n«Киши муҳаббат қўйгани билан бирга», дедилар.\nАнас: «Мусулмонларнинг Исломдан кейин ўша кундагидек шодон бўлганларини кўрмадим», деди».\nШарҳ: Савол сўраган киши билан Расулуллоҳ соллаллоҳу алайҳи васалламнинг ўрталарида бўлиб ўтган суҳбатни эшитган мусулмонлар ниҳоятда хурсанд бўлиб кетишган экан. Ҳазрати Анас мусулмонларнинг бу қадар севинганларини умр бўйи бошқа кўрмаган эканлар. Чунки уларнинг ҳар бирида Аллоҳга ва Аллоҳнинг Расулига нисбатан муҳаббат бор эди. Расулуллоҳ соллаллоҳу алайҳи васаллам эса уларга шу муҳаббатлари туфайли қиёмат куни Аллоҳ билан, Расулуллоҳ соллаллоҳу алайҳи васаллам билан бирга бўлишларини ваъда қилдилар.\nҲақиқатан ҳам бу улуғ бир мақомдир, шунинг учун ана шу буюк мақомга эришишга ҳаракат қилишимиз, доимо шундай тушунчада бўлишимиз лозим бўлади.\n12:40 / 30.05.2019 4636\n20:26 / 02.07.2017 3956\n1906 05:00 / 02.03.2017\n2352 05:00 / 01.03.2017\nАллоҳ таоло.Албатта, Аллоҳ адолатга, эҳсонга, қариндошларга яхшилик қилишга амр этадир ва фаҳшу мункар ҳамда зулмкорликдан қайтарур. У сизларга ваъз қилур. Шоядки, давоми...\n2494 05:00 / 03.03.2017


Давлат ва ҳукумат раҳбарлари кам таъминланган аҳоли учун, ёшлар учун намунали уйлар қурамиз деганда кўплар хурсанд бўлди, умидланди, ичда хурсанд бўлиб юришди.\nТўғри-да, мустақиллигимиз – буюк неъмат, аммо ундан кейинги чорак аср мобайнида оддий аҳоли учун деярли турар-жой қурилмади. Аввал йиллар бўйи иш жойида уй олишда ёки борини кенгайтиришда навбатда турганлар ўша турган ерида қотди. Энди бозор иқтисоди, ишлаб, пул топиб, ўзи сотиб олиши зарур эди. Аммо иқтисодий инқироз, пулнинг қадрсизланиши ва кетма-кет номинацияланиши, инфляция шунга олиб келдики, аксарият аҳолининг топгани еган-ичган билан кифояланди. Уй-жой фақат бадавлат одамларнинг насибаси, кам таъминланганларнинг орзуси бўлди.\nТўғри, хусусий уйлар ўшанда бир нечта қурилди ва бугун янада шиддат илан қурилмоқда. Лекин уларни олиш ҳар кимга эмас. Бадавлат уйни ўнгида кўрса, қашшоқ тушида кўрди.\nШу жиҳатдан намунали уйлардан умид катта бўлди. Лекин бу соҳада қатор камчиликлар бўлди ва бўляпти. Бу ҳақда матбуот деярли ҳар куни бонг урмоқда. Уларнинг сарлавҳаларига қаранг: “Намунали уйларнинг “намунали” муаммолари”, “Навоийда намунавий уйларнинг нақд элликтаси яроқсиз экани кундай равшан бўлиб қолди...”, “Тошкентдаги янги уйнинг муаммолари қачон ҳал этилади?”, “Самарқанд аҳолиси намунали уйлар сифатидан шикоят қилмоқда”, “Намунали уйларнинг аянчли аҳволи” ва ҳоказо. Бу сарлавҳаларни тўқимадик, мазкур мақола ва фельетонларни бемалол ўқишингиз мумкин: сарлавҳани изловчи сайтларга қўйиб, топишни буюрсангиз Интернет топиб беради.\nУларни такрорламоқчи эмасмиз.\nНега бундай бўлаяётгани ҳақида мулоҳаза юритамиз.\nНима қилиш кераклиги ҳақида фикр юритамиз.\nОлдиндан айтаман – бугунги ҳар қандай муаммонинг илдизи мамлакатда тизимий ислоҳотларни талаб қилади.\n...Сув сойга оқар.\nХалқимизда: “Бой – бойга боқар, сув – сойда оқар”, - деган ҳикмат бор.\nТасаввур қилинг, сиз район ҳокимисиз. Ҳукумат ҳар районда намунали уйлар қурилсин, деб қарор чиқаради ва ижрочи масъулияти худудингизда сизга юкланган.\nЯшириб нима қилдик: бу дунёда ҳар бир ишнинг таги сармояга, пулга бориб қадалади. Давлат банкка уларни қисман кредитлашни, молиялаштиришни топширган, лекин банкнинг пули ҳам чексиз эмас, ҳар куни бир қарор чиқарилади – ёш оилаларга кредит, кичик тадбиркорларга кредит, товуқ боқишга кредит, оилавийпудратга кредит, ижодкорларга уй ажратишга кредит, кам процентга кредит, фоизсиз кредит... Қолаверса, кредит – бу қарз ва у ўз муддатида қайтарилиши керак. Банкларга берилган кредитларни қайтармагани учун ҳам жазо бор.\nҲоким қараса, бойларнинг пули бор, лекин уйи етарли, камбағалнинг уй орзуси бор, лекин пули йўқ. Районда у ҳатто бошланғич пулини ҳам қариндошидан қарз олмай ё рўзғорни боқиб турган мол-ҳолини сотмай, тўлолмайди.\nҲоким райондаги бадавлатларнинг рўйхатини олади ва ҳар биринг биттадан намунали уй оласан, дейди. (Бу ҳам бизнинг “ўзига хослигимиз” – бизнесни ҳомийликка зўрлаш. Наврўзга пул ўтказ, кўчани асфальт қилиб бер, мактабни таъмирлаб бер ва ҳоказо) Ўзим шахсан биламан, бир синфдошимнинг укаси, одамлардаги пландан ошган тамакини, майизни сотиб бой бўлган йигит, Шерали Жўраевни олиб келиб тўйлар қилган, ҳатто набирасига ҳам олдиндан икки қаватли уй солиб қўйган бизнесменни иккита намунали уй олишга мажбурлашган ва у олган. Бир куни қарасам, шошилиб кетяпти: “Комиссия келаётган экан, намунали уйларнинг олдига гул ва кўчат экиш керак экан, яна бир-икки миллион харажат, комиссия кетса, сув йўқ, гул ҳам қурийди... Шу уй ҳам бошга бало бўлди”, - деди.\nҚарорда ёш оилаларга деган-ку?! Бошқа бир бизнесменга камбағалроқ, ёшроқ жиянингнинг ҳужжатларини олиб кел, унга расмийлаштириб қўямиз, уй барибир сеники-ку, дейишибди. Ҳеч ерда ишлашни истамайдиган, пиёниста бир узоқ қариндошига расмийлаштирган экан. Комиссия келганда кийинтириб, ўша жиянни ёш хотини ва битта боласи билан киргизиб кўрсатишган экан. Бир куни жиян: “Уй менинг номимда, чиқмайман”, - деб туриб олибди. “Тоға” охири маст жияни билан муштлашган, кредитни тўлаш ҳам тўхтаган, чунки жиян пул топмайди. Банк уйни қайтариб олиш учун судга берган. Ёдингиздадир, жаҳон иқисодининг охирги инқирози айнан Америкадаги ипотека кредитлари туфайли юзага келганди.\nИккинчи жиҳат – непотизм ва коррупция, яъни таниш-билишчилик ва таъмагирлик. Яхши ҳокимларимиз ҳам, халол амалдорларимиз ҳам бор. Айримларини узоқдан бир-икки кўрганман. Лекин типик мансабдоримиз ўз қариндошлари ва ҳомийлари, яъни “чўнтаклари” манфаатини дейди ва ҳукуматнинг ҳар қандай эзгу қароридан ўзиникларга бирор манфаат чиқара олади.\nДейлик, ҳукумат “фермерлар ерларини оптималлаштириш” деса, у қайсар, тўғрисўз, ҳалол фермернинг ерларини тортиб олиб, қариндошиникига қўшиб беради. Ҳукумат “кредит ажратилсин, ҳар оила 100 донадан товуқ боқсин” деса, дарҳол тепага: “кредитни унинг ўзига берсак, бошқа нарсага ишлатиб юборади, катакни ҳам ўзимиз қуриб берамиз, товуқни ҳам натурада берамиз”, - деб кўндиради. Кейин қариндошига ўтказдиради банкдан миллионларни ва бу “фирма” катакларни сифатсиз материалдан қуради ва товуқларнинг озғин ва қариларини арзонга олиб, тарқатади, лекин товуқкатакни “сарой” деб, товуқларни “голланд товуқлари” деб расмийлаштиради ҳамда отни калласидек пулни “списать” қилади. Кредитни эса товуқбоқарликни орзу қилган халқ шахсан тўлаши керак. Унинг ўзи товуқ олса, яхшисини оларди, катак қурса, сифатли қурарди. Бу соҳадан озгина хабари бор одам билади: товуқ тухумга киргач, болиғлик даврида бир-икки йил тухум қилади, кейин қилмайди. Товуқнинг оёғи таги қуруқ бўлмаса, тухум қилмайди. У турли касалликлардан вақтида эмланиши керак. Унга муайян озуқа берилиши керак. Ишлаб чиқариш масштабида бу ҳамма қиладиган иш эмас. Ўзи “натура”да берилган, пушти адо бўлган товуқлар тезда ўлди. Кредит элнинг бўйнида қолди.\nШу тариқа ҳар бир юқоридан келган эзгу ташаббус непотизм “элаги”га тушади.\nМавзуимизга дахлдор ери шундаки, намунали уйларни қурадиган фирмалар, ташкилотлар бу “ёғли буюртма” учун сарф-харажат қиладилар, банкдан олинган пуллардан “откат” чиқаришлари керак, “тепа”га узата туриб, “ўзим нега қараб туришим керак” деган қароқчилик мантиғидан тўғри кўринадиган йўлга ўтадилар, яъни ўзларини ҳам унутмайдилар. Натижада икки ғишт деворнинг ўрнига - бир ғишт юпқа девор қўйилади, лекин уч ғишт деб ҳужжатдлаштирилади, икки қатлам бўёқ сурилмай, бир қатлам сурилади ва тўрт қатлам сурилди, деб расмийлаштирилади, тунукасининг миллиметридан уриб қолинади ва ҳоказо. Малакали қурувчиларни эмас, бозордаги ҳар хил ишни қилиб юрган малакасиз мардикорларни олиб келиб, ишлатади, лекин қоғозда ҳақни “Ўзбекистонда хизмат кўрсатган қурувчи” ё меъморнинг ставкасида ёзаб қўяди.\nНатижада биз сўз юритган коррупция учинчи муаммони – уйларнинг сифатсизлигини келтириб чиқаради. Бугунги ҳаммамиз уй олганлардан эшитаётган, матбуотда ёзилаётган муаммоларнинг илдизлари шу ердадир. Мана, мўътабар ахборот агентлиги хабарининг сарлавҳаси: “Мирзиёев уйлар қурилишида камчиликларга йўл қўйган раҳбарларга ҳайфсан эълон қилди”.\nОАВдан иқтибос: “Ҳали ҳам одамларимизнинг бошидан сув ўгириб ичса арзийди. Нўноқ, ўз ишининг устаси бўлмаган қурувчи барпо этган уйни кўриб, дили оғриса-да, кўпчилик ғинг дегани йўқ. Аслида «Қишлоқ қурилиш банк» молиялаштириб беради. «Қишлоқ қурилиш инвест» инжиниринг компанияси эса пудратчи қурилиш ташкилотларини ёллаб, уй-жой қурилишига жалб этади. Уй битганидан кейин тезда эгасига топширилиши лозим. Машмашанинг каттаси ана шундан кейин бошланади. Аниқроқ айтсак, қурувчилар уй-жой соҳибиникига қўлини оёғига олиб, бўзчининг мокисидек югуриб қолади. Уларнинг мақсади — қандай бўлмасин, уй эгасига «Ҳаммаси жойида, уй-жойни қабул қилиб олдик», дея имзо чектириб олиш. Бу ишга уста бўлиб кетишган. Қолгани ҳеч кимни умуман қизиқтирмайди”.\nҲукумат қарорлар қабул қилади. 2018 йил 1 июлидан 31 декабрига қадар имтиёзли ипотека кредити уч йилдан иборат имтиёзли давр билан ажратилиши белгиланган бўлса, 2019 йил 1 январдан бошлаб ушбу имтиёзли ипотека кредитининг (имтиёзли)даври икки йилдан иборат бўлиши белгиланди. Кредитни қайтариш муддати ўн беш йилдан йигирма йилгача чўзилди. 2019 йилда мамлакатимиз қишлоқ ҳудудларида яна 15 мингдан ортиқ уй-жой қурилади. Унинг 10 мингдан зиёди уй-жойга муҳтожларга, 600 таси ёшларга, 1050 таси ҳарбийларга ажратилади. Лекин буларнинг бари янги ислоҳотларнинг тақдири, изчиллиги билан боғлиқдир.\nМаълумотларга кўра, қишлоқ худудларида уй-жой барпо этиш учун шу кунга қадар банклар беш триллион сўм миқдорида маблағ ажратган. Ўзбекистон Президентининг 2018 йил 24 ноябрдаги «Қишлоқ жойларда ва фуқароларнинг айрим тоифалари учун арзон уй-жойлар қуришни кенгайтиришга оид қўшимча чора-тадбирлар тўғрисида»ги қарорига кўра, жорий йилдан бошлаб республикамиз қишлоқ худудларида намунавий лойиҳалар асосида арзон уй-жойлар қурилиши «Обод қишлоқ» дастури билан уйғун тарзда олиб берилади.\nБироқ реал ҳаётда камбағаллар учун қурилаётган уйларда қурилиш ишлари ҳали ҳамон ўлда-жўлда қолиб кетмоқда. Битиш муддатидан ташқари, халқ бу уйларнинг сифатидан хавотирдадир. Мана, Пастдарғом туманидан бир уй талабгорининг фикри: Ўзимиз эртага яшайдиган уйнинг қурилиш жараёнларини кузатар эканмиз, девордаги ғиштларнинг бутунидан кўра, синган, дарз кетганлари кўп экани ҳайрон қолдирди бизни. Энг ёмони, айрим деворлар қийшиқ экани ҳозирдан кўзга ташланиб қолган. Fишт териш тартиб-қоидаларига умуман риоя қилинмаган. Деворлар бурчаклари орасида бир неча сантиметрли очиқ жойлар қолган. Бу жойлар цемент қоришмаси билан тўлдирилиши керак эмасми? Тағин денг, цемент қоришмасининг ўзи, қўлга олсангиз уваланиб кетади. Эрта бир кун кучсизгина ер қимирлаши ҳам бу деворларни йиқитиб юборишидан қўрқаяпмиз... Қоидага кўра, терилаётган ғиштлар орасига металл симлар қўйилиши керак. Аммо бундай симларни ҳар жойда бир дона учратасиз, холос. Қурувчилар "биз материалнинг борини ишлатамиз-да" деса, қурилиш корхонасининг иш юритувчиси "қурувчиларнинг эсидан чиққандир" дейди. Хуллас, бизнинг уйлар қурилишида очиқ-ойдин масъулиятсизликка йўл қўйилмоқда. Қурилишдаги масъулиятсизлик ва сусткашликдан норозилар сони ортиб бормоқда”.\nБир йилда намунали уйларни сифатсиз қурган 17 пудрат ташкилотининг иши судга оширилган. Арзон ва қулай бўлган кўп қаватли уй-жойларни қурилишида бир қатор жиддий камчиликлар, жумладан, қурилиш қоидаларининг бузилиши, қурилиш-монтаж ишлари сифатсизлиги, лойиҳалардан четга чиқиш аниқланган.\nБу ҳолатнинг коррупция ва масъулиятсизлик баробарида юзага келаётган яна бир илдизи кўзбўямасиликдир. Халқаро сиёсий адабиётда “Потемкин қишлоқлари” деган ибора бор. Бу ибора Екатерина Иккинчи даврида давлат раҳбарининг кўзини қувонтириш учун княз Потемкин падшо ўтадиган йшлларда тезда барпо қилган “обод қишлоқлар” эди. Екатерина Иккинчи кечда дам олишга ётганда ортдаги “обод қишлоқ” тезда оқшом кўчирилиб, подшо ўтадиган янги маршрутда тиклаб қўйиларди. Извош туйнугидан у хушчақчақ одамларни, самоворларда қайнаётган чойларни, балалайка чалиб, рақс тушаётган хонимларни, далаларда тоза кийимларда “ишлаётган” деҳқонларни кўриб қувонарди.\nТошкентдан Бўстонлиққа томон борсангиз – Бўстонлиқ гўзал табиатли, дам оладиган, хорижий меҳмонлар тез-тез борадиган жой – йўл четида қурилган “намунали уйлар”га кўзингиз тушади. Қишлоқ аслида ҳув олисда, одатда чашмалар, сойлар атрофида дунёга келади, чунки сув – ҳаёт манбаи. Лекин намунали уйлар ҳамма вилоятларда шовқинли катта трассалар атрофида қурилган, чунки бу ердан раҳбарлар ва меҳмонлар ўтади. Гарчанд бу ерга газ ва сув олиб келиш муаммо, гарчанд ерости сувлари яқинлиги учун деворлар ярмигача шўрлайди, гарчанд канализация ўтказилиши учун шароит йўқ, чунки бу уйлар дарё сатҳидан пастликда қурилган. Фақат чет элликларнинг олисдан кўзи тушса бўлди!\nОдатда уй қуриш учун ер танлашнинг тарихий анъаналари ва улкан илми бор. Ҳатто қадимий ҳиндулар турли ерларга дарахт экиб, қай ерда ниҳол яхши унса, ўша ерда иморат солганлар. Уй ёки намунали квартал қурганда сейсмик, геодезик татқиқотлар ўтказиб танланиши керак, катталар ўтадиган йўлдан кўриниб туриши шарт эмас.\nБиз бу борада сўз айтган биринчи одам эмасмиз ва сўнгиси ҳам бўлиб қолмаймиз. Лекин миллатимиз ва халқимиз тақдири боғлиқ бўлган бугунги ислоҳотлар изчиллиги ҳаммамизнинг тақдиримизда ва болаларимизнинг истиқболида акс этади.\nЖамиятдаги қатор муаммоларнинг, шу жумладан кам таъминланган қатлам учун қуриладиган уйларга дахлдор муаммоларнинг келиб чиқиш сабаблари – иқтисодиётга, қонунчиликка, маънавиятга бориб қадалади. Уларнинг ечими ўтказилиши ваъда қилинаётган маъмурий, молиявий, суд-ҳуқуқ, солиқ, мулк соҳалари ислоҳотига, монополиядан воз кечиш, коррупцияга қарши курашиш суръатига, фуқаролик жамияти шаклланиши ва сўз эркинлигига боғлиқдир. Собиқ маъмурий-буйруқбозлик тизими асоратлари тўла барҳам топмас экан, ҳар қадай ташаббус самарасиз қолаверади. Адолат — шоҳликнинг мезони, деб уқтирган Навоий. Жамият фаровон, мулки обод бўлиши сирини Навоий аллақачон айтганлар: “Шаҳиким, анга адл бунёд ўлур, Натижа буким — мулки обод ўлур. Қаю шаҳки, йўқ адл ила дод анда, Улус бирла мулк ўлмас обод анда”. Намунали уй сингари ҳар қандай эзгу орзуни чиппакка чиқарадиган нарса “адл”га, яъни адолатга хиёнатдир. Бу уйларни чала-чулпа, омонат қурдирган ва қураётганлар малакасиз экани учун эмас, очкўз, ўғри экани учун шундай бўлмоқда. Бунга қарши кураш – коррупцияга қарши курашдир. Бу эса – жамоат назорати ва сўз эркинлиги билангина бўлади.\nШавкат Мирзиёев адолат, демократия ва эл фаровонлиги нияти билан ислоҳотлар бошлаганларини эълон қилмоқдалар. Бунга ишонишни истаймиз ва шу йўлдагина мададкор бўламиз. Навоий бобомиз халқ учун одил, ақлли шоҳ орзу этганлар, элимизнинг бу асрий ниятидир. "Маҳбубул-қулуб"нинг биринчи фаслини ўқий бошлашингиз билан чанқоқ назарингиздан улуғ бир мамлакат кеча бошлайди. Унинг шоҳи – одил ул юртда — осойиш, эл-улус эса фаровондур. Зулмкорлик йўқ. Одил подшоҳ, Ҳазрат Навоий ёзишларича, "қуёш билан баҳор яғмуридек қора тупроқда гуллар очади". Фаранг файласуфи лутф этгани каби "Халқ гоҳи-гоҳида ҳукуматга ишонади, ҳукумат эса халққа ҳеч қачон ишонмайди", шундай бир тузум ортда қолди, энди янги кунлар бошланиши зарур.\nИккинчи бир фикр. Мамлакатда мавжуд тизимнинг демократиклашуви жараёнида ижтимоийликка эътибор беришдир. Ижтимоийлик, яъни социализм ғоясини шўролар тузуми бадном қилди, чунки унда реал тенглик бўлмади. Аммо бугун Швецияда, Финландияда ва қатор скандинавия давлатларида амалда социализмдир, яъни бойлар бойиши учун имкон яратилгани ҳолда, аҳолининг аксарият қисми камбағаллашмаган. Социализмдан сўнг биз қандай тузумга ўтдик? Капитализмгами? Феодализмгами? Авторитаризмгами?\nМана, бойлар учун “сити”лар қурилмоқда. Уларда сифат ҳам бор, ҳашамат ҳам бор, жойлашган ерлари ҳам марказда ва гўзал районлардадир. Мабодо, бирор оддий инсонга бу юз миллионлаб турадиган уйни совға қилинса ҳам, унинг йиллик солиғи ва коммунал тўловларини тўлай олмайди. Сотиб, четроққа, арзонроқ туманга жўнаворади. Жамиятда сегреция, табақалашув чуқурлашмоқда. Мабодо олигархик капитализм йўлини танлаган эканмиз, аҳолининг қуйи табақасини чуқур ҳимоя қиладиган тизим яратишимиз керак. Акс ҳолда, ижтимоий бўҳронлар домида қоламиз.


Иско ва Криштиану ажойиб жуфтлик! / CHAMPIONAT.asia\nИско ва Криштиану ажойиб жуфтлик!\nИско Криштиану Роналдунинг дўсти бўлди. У Криштиануга ассистентлик қилади, уни ҳаммадан кўра яҳши тушунади ва унга голлар уришида ёрдам беради.\n“Малага”дан келган ўйинчи ҳар бир футболчи орзу қиладиган даражада катта тезлик билан кўтарилмовда. У келди, ўз ўйин услубига эга, ҳамма ҳужум у орқали бошланмоқда, яҳши ассистенлик қилмоқда, “Бернабеу”ни севади ва голлар уради.\n“Бернабеу” Исконинг нозик ўйинидан ва туғма ғолиб туйғусига эга Криштианудан завқ олмоқда. Анчелотти улардан ҳам кўп завқланмоқда. У Искога бир икки кун таътил беришни ўйлаётганди, лекин Бейлнинг жароҳати ҳамма режаларини ўзгартиришига сабаб бўлди. Иско яна бир бор гол уришга эришди. Энди унинг ҳисобида олтита ўйинда бешта гол мавжуд, у “Сантьяго Бернабеу”да учта ўйинда ҳам асосийда тушди ва учта гол муаллифи бўлди. У ҳали атига 21 ёш. Унинг футболдаги келажаги эса жуда ранг-баранг кўринмоқда ва у бундан ҳам юқори марраларни забт этиши мумкин.\nКриштиану ҳар доимгидек голларга чанқоқ. Бундан ташқари Криштиану ҳар доим юқори даражали бўлиб юраверади, рақибга қараб ўтирмайди ва бир неча голлар уришга тайёр туради. Худди қишда ҳар доим қор, ёзда эса ҳар доим иссиқ кўргандек “Сантьяго Бернабеу”да ҳам унинг голларини кўраверасиз.\n“Хетафе” билан ўйинда Бейл йўқлигида панд бермади ва у Мадриднинг ҳужумдаги асосий қаҳрамони бўлди. У голлар фабрикаси. Ўша ўйинда урган иккита голи билан Роналду “Реал” Мадриддаги голлар сонини 209тага етказди ва Мадриднинг яна бир афсонаси Уго Санчесдан ўтиб кетди.\nАгар буларни алоҳида таърифлайдиган бўлсак, улар ажойибдир, лекин улар “Реал” Мадрид футболкасида майдонга тушиб қолса бу шунчалар чиройли ўйин бўладики буни видеога ёзиб олишингиз ҳам мумкин. Иско Криштианунинг ўйинига тан беради. У майдонда Криштиануни қидиради ва у қайерда туришидан қатъий назар унга пасни етказиб бера олади.\nМадрид ҳам ўз навбатида Исконинг ўйин услубини тушунди ва мослашиб олишига имконият берди. Ёш бўлишига қарамай “Реал” Мадридга ритм тақдим қила оляпти. Буниси эса энди ҳазил эмас. Йигитча жамоага қўшилиб кетди ва ўйиндаги комбинацияларнинг сардори бўлиб олди.\nБу иккаласининг ўйин услуби бир бириникига ўхшамайди. Испания гитараси. Алоҳида алоҳида товуш ва ритмга эга гитарага ўхшашади.\n“Реал” Мадриднинг бу мавсумдаги 18 та голининг 12 тасини иккаласи биргаликда урган. Энди Анчелоттида ҳужумни боғлаб турувчи ажойиб жуфтлик бор. Булар қаторига Бензема, Бейл, Ди Мария ва бошқаларни ҳам қўшишимиз мумкин.\nМанба\t: real-madrid.ru


Мунофиқлик ҳам кимлар учундир эзгулик экан(?) « Ўзбекистон Халқ Ҳаракати\nМунофиқлик ҳам кимлар учундир эзгулик экан(?)\n10 March 2013 - 10:35\nЎзбек сиёсий мухолифати пайдо бўлдики, расмий Тошкент режими унга қарши ҳар қандай усул билан бўлсин, кураш олиб боради. Бу режим кимларнидир ўлдирди, тағин кимлардир режимнинг касридан узундан узоқ қамоқ жазоларини ўтаяпди, яна баъзилар режимга зимдан хизмат қилиб хориждаги сиёсий мухолиф кучлар ҳаракатини пучакка чиқармоқчи. Бу ҳам албатта мана шу режим хизматкорлари ўйлаб топган найранг – хориждагилар бир бирлари билан ғажишиб яшасалар айни муддаодир.\nИлгариги мақолаларимизда ҳам бир неча бор орамизда “қулоқлар” борлигини эслатиб ўтганимиз бор. Баъзида эса уларни “қуда тарафдан” деб ҳам атаймиз. Бу ўзбек шўрликнинг “қудаси” ҳам жуда кўп, лекин аксарида улар самарасиз ишлашади. Аммо бу “қудаларнинг” вазифаси фақат донослар етказиб туриш деб ўйласак қаттиқ хато қилган бўламиз. Уларнинг асосий вазифаси – мухолиф кучларни асосий кураш йўлидиан чалғитишдир. Яъни, орамизда ўзини режим душмани қилиб кўрсатадиган “қудалар” бемалол Каримов режимини танқидга тутади ва асосий зарбани эса бошқа томонга, юқоридан белгилаб қўйилган шахслар, ҳамда гуруҳлар томонига қаратади.\nМасалан, “Бирлик”нинг “Ҳаракат” сайтини кузатганлар кам эмас. Унда ҳар турдаги ҳақоратлар, иғво ва бўҳтонлар, айниқса ўзбек сиёсий мухолифати лидери бўлган Муҳаммад Солиҳ номини бўлғашга интилишлар эълон қилинганини ўқиганлар кам эмас. Бармоқ билан санарлик даражадаги аъзоларга эга бўлган “Бирлик” партияси раҳбари Абдураҳим Пўлатов Каримов режими оппонентларининг диққатини ўзига қаратишга кўп уринди. Баъзида мувффақиятларни қўлга киритгани ҳам бор. Яъни, одамлар режимга нисбатан курашни тўхтатиб қўйиб, бутун кучларини Пўлатовга томон буришлари керак эди.\nЭнди у вақтлар ўтиб кетди. Ҳозирда Абдураҳим Пўлатов ҳам, унинг “Ҳаракат” сайти ҳам “модадан қолган”. Биров ўқийдими, ёки йўқ, нималарнидир чиқариб турганлари ҳам бор албатта, лекин барибир Пўлатовнинг даври ўтди. Бу одамни истеъфога кетди десак ҳам бўлади, албатта у кишининг обрўларига путур етказиб қўймаслик учун. Аслида эса “ҳурматлик” профессоримиз кексайган, мияси ҳам “анақа-манақа” бўлиб қолган, демак бу ҳол кураш майдонига янги кучлар тушишига зарурат пайдо қилди.\nБу майдонга “янги куч” сифатида ўзининг иғвогар сайти – “Замондош” билан Ризо Обид отлиқ бир “зоти олий” тушиб қолди. Унинг танглайини буҳтон айтиб кўтарганларми, хуллас бир бор бўлсин ҳақ сўзни ҳам ёзмади.\nҒийбатчининг миш-мишидан ранжиманг асло\nНе бўлса ҳам асли наслида бўлган.\nТурли миш-мишлар билан дунёга келган.\nБу сатрлар кимнинг қаламига мансуб эканлигини камина билмайман, аммо бизнинг ҳолатимизда эса “онасининг қорнидан турлик бўҳтонлар билан тушган” зот билан курашишимиз кераккка ўхшаяпти. Албатта буни биз эмас, бўҳтончининг ўзи истайди. Чунки топшириқ шундай ва уни бажариш шарт!\n“Замондош” изидан эса ўзининг “Янги дунё” сайти билан Юсуф Расулов ҳам майдонга кириб келди. Аммо Юсуфнинг “шохи” осонгина синдирилди. У юритиб келган “илғор”сайтни эгаси олиб қўйди.\nРизо Обид эса шу кунларда ҳам каминанинг номини булғаб ҳар балоларни ёзишда давом этаяпти. Ўтган 2012 йилда ЎХҲ (Ўзбекистон Халқ Ҳаракати) бу каби туҳматона чиқишларга жавоб бермасликка қарор берганди, бу ҳам бўлса асосий миссиядан чалғимаслигимиз учун. Ахир кўчада ҳуриган итга ҳамла қилсангиз у жимиб қолмайди,\nбалки яна авжига олиб ҳурийди. Унга парво қилмаслик эса – энг яхши жавоб! Бироқ гоҳида замондошчиларимиз ЎХҲ га туҳмат қилиб, биз уларни ўлдириш билан таҳдид қилаётганимиз ҳақида ҳам ёзиб қолишади. Яна бир ҳолатда эса, кимдир бировнинг электрон почтаси ишламай қолади-ю, бунга ҳам ЎХҲ жавобгар бўлади. Гарчи ЎХҲ да биров бу адресни билмаган бўлсада! Бу сингари ҳолатларда жавоб беришимизга ҳам тўғри келади ва камина етарлик даражада жавоб бердим ҳам. Натижа нима бўлди дерсиз? Ҳой на ҳой, Ризо Обид инсофга келиб қолгандир деб ўйлаётган бўлсангиз қаттиқ янгилишасиз.\nЯқинда камина Ризо Обиддан ҳақоратомуз бир мактуб олдим. Мактуб аноним мактуб йўллаш имконини берадиган сайтлардан биридан ёзилганди. Мактуб айнан ундан келганлигига бизда мутлоқ шубҳа йўқ! Бу хатнинг бошидан охиригача Ризо Обид на онамни, на аёлимни ва на бошқа қариндошларимни ҳам қолдирмай ҳақоратлаб сўккан, ҳамда менга таҳдид қилиб, қўрқитиб қўйишни ҳам мақсад қилган экан! Мана ўша мактуб, аммо уни ўқиш ҳам, ёзиш ҳам осон бўлмагани боисидан, баъзи сўзларни кўп нуқталар билан белгилаб қўйишга мажбур бўлдик.\nOnangni …………….. To’lqin, ko’p o’zingdan ketaverma ……….! ……… qaytarib kirgizishdan avval seni, xotiningni, hamma ….. bor urug-aymoqgingni ………….. chayqab olaman. ………. kirging keloptimi………. ……… qisib yurmasang kuratoring Gulomdan SNBdagi dos’engni olib ……… chiqarib yuboraman. Yana davom etsang men qo’limni harom qilib o’tirmayman sani otib yoki so’yib, o’zing-o’zingni osib qo’yasan yoki avtoavariyaga uchrab o’lasan.\nАфтидан Ризо Обид камина қўрқиб яшайдиган даврдан ўтиб бўлганимни, ҳамда машина бошқармаслигимни билмайди чоғи. Бу мактубга жавоб йўлламасак ҳам бўлмасди! Аммо бу Ризо Обид деганларида на уят, на андиша ва на инсоф бор! Йўқни эса йўндириб бўлмайди!\nАйни кунларда ҳам ЎХҲ нинг, ҳамда унинг аъзолари номини булғаш ҳаракатлари тўхтагани йўқ. Бу ишни ўша Ризо Обид ва ўша Юсуф Расул давом эттирмоқда. Агар бундан ЎХҲ аъзолари ташвишга тушиб қолган деб ўйласангиз адашибсиз! Улар ўткинчи бир шамол ҳам эмас, ҳаттоки оддий бил елвизак. ЎХҲ ни эса қоя деб билинг! Демак у елвизаклар бизга писанд эмас!\nБу икки гуруҳнинг асл мақсади ЎХҲ нинг диққатини ўзларига қаратиш, яъни биз асосий мақсаддан четга чиқиб Юсуф Расулов, ҳамда Ризо Обид билан олишишимиз керак. Юқорида эслатиб ўтгандик: Пўлатовдан давр ўтди, энди эса Ризо Обид ва Юсуф Расуллар даври келди! Ўзбекистонда ҳокимият отадан қизига ўтиши олдидан ЎХҲ га ўхшаган сиёсий мухолифат кучлари бу жараёнга қаршилик кўрсатмай туришгани маъқул –да.\nКечадан бери Ризо Обиднинг электрон адресига юборган шахсий мактубларим ҳам унинг саҳифасида “шарҳ” сифатида пайдо бўла бошлади. Камина шуни кўпчилигингизга маълум қилмоқчиманки, “Замондош”ни биз тан олмаймиз ва уни демократик сайт деб ҳисобламайммиз ҳам. Демократия дегани, бошқа бировни ҳақоратлаш, камситиш ҳуқуқлари поймол этиш дегани эмас. “Муҳтарам” ва ”забардаст” бу қаламкашлар яшаётган мамлакатларида журналистлар кандай ишлашаяпти, буни улар кўришмаяпти шекиллик. Ўшалардан улар ўрнак олишлари керак эди аслида. Ғарбда бировни “сен ўзбек”, “у тожик” , “мана буниси араб” ёки яна бирини африкалик деб ёрдамларини аямаётгани йуқ-ку! Демократик қадриятлар асосида қурилган мамлакатларнинг солиқ тўловчилари томонидан келаётган маблағлар ҳисобидан яшаб, тағин бемаза сайтларинг билан демократик жамъиятга хиёнат қилаяпсизлар! Буни тушуниб етиш учун инсонга жуда бўлмаганда товуқнинг ақлича бўлсин ақл керак экан! Баъзиларда шу ҳам йўқ экан, бунинг учун на камина ва на ЎХҲ айбдор эмас!\nЮсуф Расулов зўр бериб ўзини нималардандир оқлаб олишга ҳам уринаяпди. Камина ўша лаънати велосопедни кўрганим бор, лекин унинг ўғирлик эканлигини билмаганмиз. Аммо бу ҳақида бирор нарса ёзишга истак йўқ. Юсуф на оқлаймиз ва на қоралаймиз! Кейин яна бир гап, русларда бир ибора бор: “агар ўн киши бир вақтда сиз мастсиз деётган экан – демак бу ҳақиқат”!\nНегадир Юсуф Расуловдан каминанинг номига ҳам турлик ҳақоратлар, бўҳтонлар ёғилаяпди. Яқин ўтган кунларда Юсуфнинг ўзи менга бир неча бор телефон қилганди. Ўша Ризо Обид ва ўша Жаҳонгир Маматовнинг устидан шикоят қилиб ўтди. Юсуфнинг гапларига ишонадиган бўлсак, у барча ёзувчи муаллифларни Ризо Обиддан узоқлаштиришга ҳаракат қилаётган экан. Аллақачон “Замондош” сайти муаллифларидан “Мистер қалампир”ни ва яна бир кишини тортиб олганлигини, энди эса Шавкат Муҳаммадни ҳам чиқариб олмоқчи бўлаётганлигини завққа тўлиб ҳикоя қилди. Лекин “Замондош”даги янги чиқишларида Ризо Обидни ва унинг сайтини оғзидан мой томизиб мақтаяпди. Бу иккиюзламачиликнинг кимга кераги бор ва Юсуфнинг қай бир гапига ишонайлик? Одам иккиюзламачи ва мунофиқ бўлмасин экан! Бугун биз Юсуфнинг на дўстлигини ва на душманлигини билмаймиз. Кечагина Юсуф тағин каминанга қарата “Тўлқин ака, кўзингизни очинг” дея хитоб қилибди.\n“Тўлқин ака, Ризо ака амалга ошираётган эзгу ишларни сиз ҳам , мен ҳам қила олмаймиз. Бунинг учуни фидойилик керак, истеъдод керак, бағрикенглик керак. Сиз сўкиб, ҳақорат қилаётган инсон аслида биз тасаввур қилган алкаш, паст инсон эмас экан. Бунга ўзингиз ҳам бир кун келиб амин бўласиз. Вақт борида, кўзимизни очайлик ака! Вақтимиз оз қолмоқда..”\nНима бу, қалб нидосими? Кейин, бу Ризо Обид деганлари қанақа эзгу ишларни амалга оширди экан? Ғийбат, бўҳтон, иғво, ҳақорат…. Биз бу амалларни эзгулик деб билмаймиз, аммо кимлар учундир “эзгулик” дегани айнан мана шундай бўлса не ажаб.\nРизо Обид “Замондош” сайтида ўзига юборилган мактубларни ҳам эълон қилиб юбораяпди. Турли туман номлар билан шарҳлар ёзиб, унда бизнинг номимизни ҳақоратлаб ўзича роҳатланаяпди ҳам. Бу ақли соғ одамнинг иши эмас! Юсуф Расул деганлари Ризо акасини Швецията таклиф қилиб бирор психиатрга кўрсатса, ана ундан сўнг суюклик акаснинг руҳий бетоб эканлигига аниқ ишонч ҳосил қилади.\nҲурматлик Ватандошларга қарата эса шундай деймиз: “Замондош” сайтига материаллар бериб боришни истаркансиз, бу албатта сизнинг шахсий ишингиз. Истасангиз Ризо Обиднинг “шарҳлар” жангида ҳам иштирок этинг. Лекин бу билан Каримов режимига хизмат қилиб қўяётганингизни ҳам унутманг. Бу ҳар икки ўртоқ, Ризо Обид ва Юсуф Расул Тошкентдан берилган топшириқни бажаришаяпди. Улар учун Ўзбекистон мухолифати ичида жанжал муҳити яралсин ва у бардавом бўлсин. Энг яхши усул – бу мунофиқларга жавоб бермаслик. Ўз ҳолларича валдирайверишсин!


«МЮ» - «Фейенорд», «Шальке» - «Ницца», Краснодардаги «буқалар жанги» ва Европа лигасининг бошқа учрашувлари анонси\n14:18 / 24.11.2016 4557\nБугун Европада нуфузи жиҳатдан иккинчи ўринда турадиган Европа лигасининг 5-тур учрашувлари бўлиб ўтади. Tribuna.Uz барча 24та учрашув анонси билан таништириб ўтади.\nФенербаҳче - Заря (Тошкент вақти билан 21:00, Матч! Футбол 1)\nМанчестер Юнайтед - Фейеноорд (01:05, Матч ТВ)\nГуруҳнинг учинчи жамоаси «МЮ» ўзи учун жуда муҳим ўйинда «Фейенорд»ни мағлубиятга учратса, кейинги босқичга чиқиш учун яхши имконият ҳосил қилади. 7 очко билан гуруҳда пешқадамлик «Фенербаҳче» клуби бугун ғалаба қозонган тақдирда плей-офф йўлланмасини нақд қилади.\nАстана - АПОЭЛ (21:00, Матч! Футбол 2)\nОлимпиакос - Янг Бойз (01:05)\n4 очко билан 3-ўринда бораётган «Янг Бойз» плей-офф босқичига чиқиш имкониятини сақлаб қолиши учун жуда қийин йўлни босиб ўтиши керак. 7тадан очко жамғарган «АПОЭЛ» ва «Олимпиакос»да эса бу борада имконият кўпроқ. Қозоғистоннинг «Астана» клуби эса фақат мўъжиза эвазигагина баҳорги мавсумда иштирок эта олиши мумкин\nҒабала - Андерлехт (21:00, Матч! Футбол 3)\nСент-Этьен - Майнц (01:05, Матч! Футбол 3)\nАутсайдер уйида меҳмон бўладиган «Андерлехт» ғалаба қозонган тақдирда очколари сонини 11тага етказиб олади ва ўз олдига қўйган мақсадига муддатидан олдин етишади. «Сент-Этьен» ва «Майнц» жамоалари учрашувида эса немислар кейинги босқичга чиқиш имкониятини сақлаб қолиши учун фақат ва фақат ғалаба қозонишлари керак бўлади.\nЗенит - Маккаби Тель-Авив (21:00, Матч ТВ)\nДандолк - АЗ Алкмаар (01:05)\n«Зенит» 4та юз фоизлик натижа билан гуруҳда 1-ўринни ҳам нақд қилиб бўлган. иккинчи йўлланма учун эса уччала жамоа ҳам курашни давом эттирмоқда. «Дандолк» бугун ўз уйида ғалаба қозонган тақдирда кейинги босқич учун жуда катта қадам ташлаган бўлади. Бу гуруҳда иккинчи йўлланма тақдири сўнгги турда ҳал бўлиши кутилмоқда.\nРома - Виктория Пльзень (01:05, Матч! Футбол 2)\nАустрия - Астра (01:05)\nГуруҳда 8 очко билан пешқадамлик қилаётган «Рома» 3 очко билан сўнгги ўринни эгаллаб турган чех клубига қарши ўйнайди. Учрашувда римликларни дуранг ҳам қаноатлантиради. Сабаби 2-3 ўринларда бораётган «Аустрия» ва «Астра» жамоалари ўзаро ўйинда ўйнаб, кўпи билан биттаси сўнгги турда «Рома»ни қувиб ўта олиш имкониятига эга бўлиши мумкин.\nГенк - Рапид Вена (01:05)\nАтлетик - Сассуоло (01:05)\nЭнг кескин кураш кечаётган гуруҳда 6тадан очко тўплаган икки етакчи ўз уйида ўйнайди. 5тадан очкога эга бўлган «Рапид» ва «Сассуоло» курашни давом эттириши учун бугун камида мағлубиятга учрамасликлари керак бўлади\nСельта - Стандард (23:00 Матч! Арена)\nАякс - Панатинаикос (23:00)\nМуддатидан олдин кейинги босқич масаласини ҳал қилган «Аякс» бир йўла биринчи ўринни кафолатлаши учун юнон клубини мағлубиятга учратса кифоя. Нидерландлардан беш очко ортда қолаётган икки жамоа «Сельта» ва «Стандард» Испанияда иккинчи йўлланма учун ўзаро баҳсда масалага ойдинлик киритиб олади.\nШахтёр - Кўняспор (23:00)\nГент - Брага (23:00)\nХудди «Зенит» каби 100 фоизлик натижа кўрсатган «Шахтёр» гуруҳни биринчи ўрин билан якунлаш масаласини ҳам ҳал қилиб қўйган. Аутсайдер «Кўняспор»га қарши ўйин украинлар учун ҳеч нарсани ҳал қилмайди. Фақат турк жамоаси жуда кам бўлсада сақланиб қолган имконият учун курашиши мумкин. Бунинг учун эса иккинчи йўлланмага даъвогарлик қилаётган «Гент» ва «Брага» жамоалари ўзаро дуранг ўйнаши лозим. Аммо бельгияда бўлиб ўтадиган учрашувда «Гент» кейинги босқичга чиқиш имкониятини сақлаб қолиши учун ғалаба қозониши керак. «Брага» ғалаба қозонган тақдирда жамоа 8 очко тўплаб плей-офф йўлланмасини нақд қилиб қўяди.\nКраснодар - Ред Булл (23:00, Матч ТВ)\nШальке-04 - Ницца (23:00, Матч! Футбол 3)\nОдил Аҳмедов иштирок этаётган «Краснодар» кейинги босқич масаласини деярли ҳал қилиб қўйиши учун «Ред Булл»га қарши учрашувда ғалаба қозониши жуда муҳим. Клуб рамзларида буқалар тўқнашуви акс этган икки «буқалар жанги»да мезбонлар ғалаба қозонга тақдирда очколари сонини 9тага етказиб олади. Агар «Ницца» барча масалани ҳал қилиб бўлган «Шальке» уйида ғалаба билан қайтган тақдирда ҳам жамоа ҳисобидаги очколар сони 6тага етади. Сўнгги турда «Краснодар»ни қабул қиладиган Балотелли жамоаси кейинги босқичга чиқиши учун энг камида 3:0 ҳисобидаги йирик натижа билан ғалаба қозониши керак бўлади. Аммо 4та учрашувда 100 фоизлик натижа қайд этган немис клубининг ўз уйида шунчаки «Ницца»га ютқазиб қўйишига ҳам ишониш қийин.\nФиорентина - ПАОК (23:00 Матч! Футбол 2)\nСлован Либерец - Қорабоғ (23:00)\n«Фиорентина» кейинги босқич масаласини буткул ҳал қилиши учун ПАОКка қарши учрашувда дуранг натижа қайд этса ҳам кифоя қилади. Бироқ гуруҳ ғолиблиги учун курашда ғалаба жуда зарур. Сабаби Озарбойжоннинг «Қорабоғ» жамоаси сўнгги икки учрашувда ПАОКдан устун келиб ўз имкониятларини жуда яхшилаб олди (7очко) ва италияликларни изма-из таъқиб қилиб келмоқда. «Фиорентина» ПАОКни мағлуб этган тақдирда озарларни «Слован» билан ўйинда бир очко ҳам кейинги босқичга чиқиши учун етарли бўлади.\nХапоэль Беер-Шева - Интер (23:00)\nСпарта Прага - Саутҳемптон (23:00)\n«Интер» плей-офф йўлланмаси учун имкониятларини сақлаб қолишни истаса, Исроилдан ғалаба билан қайтиши шарт. Аммо шунда ҳам сўнгги турда барчаси уларнинг ўз қўлида қолмайди. 9 очко билан гуруҳда пешқадамлик қилаётган «Спарта» ўз уйида 7 очкога эга «Саутҳэмптон»ни мағлуб этса, ёки дуранг ўйнаган тақдирда италияликлар чех клубига ета олишмайди. Сўнгги турда эса Клод Пьюэл шогирдлари Исроил клубини ўз уйида мағлуб этиб «Интер»нинг барча истакларини пучга чиқариши мумкин. Умуман тўртта учрашувда бор-йўғи 3 очко тўплаган «Интер»дан «Хапоэль» уйида ғалаба кутиш ҳам унчалик тўғри эмасга ўхшаб турибди.\nЦюрих - Вильярреал (23:00 Матч! Футбол 1)\nСтяуа - Усмонлиспор (23:00)\nЕвропа лигаси кашфиёти «Усмонлиспор» бу турда «Стяуа» меҳмони бўлади. ғалаба туркларга плей-офф эшикларини очади. Руминияликлар эса уч очкони қўлга киритган тақдирда жами 6 очко тўплаб курашни сўнгги тургача давом эттириш имкониятига эга бўлади. 5 очкодан тўплаб гуруҳда 2-3 ўринларни бўлишиб турган «Цюрих» ва «Вильярреал» жамоалари тўқнашуви ҳам кўп масалага ойдинлик киритиб бериши кутилмоқда.\n«Сити» ва «Ливерпуль» ўртасида 6 очколик ўйин. Ҳафта ўйинлари анонси\nЕвропа Лигаси. "Челси" кичик ҳисобда ғалаба қозонди, "Севилья" "Краснодар"дан енгилди


Қўшинлар 2-3 ҳафта ичида Афғонистонга юборила бошлайди\n12 май 2021, Тошкент вақти: 11:02\nАҚШ Мудофаа вазири Роберт Гейтс президент Барак Обама Афғонистонга юборилишини эълон қилган қўшимча 30 минглик қўшиннинг биринчи қисми 2-3 ҳафта ичида жойларга етиб боришини маълум қилди.\nСенат олдида қилган чиқишида Гейтс қўшимча кучлар “мамлакатнинг жанубий ва шарқий минтақаларига ташаланади”, дея таъкидлади. Афғонистондаги ҳарбий ҳаракатларни кучайтириш жараёни 18 ойдан 24 ойгача давом этади, деди у.\n- Қўшма Штатларнинг Афғонистон ва Покистондаги мақсади Ал-Қайдани йўқ қилиб, уни тор-мор этиш ҳамда унинг бу мамлакатларда қайта пайдо бўлишига йўл қўймасликдир. Афғонистонда барқарорлик ўрнатишда халқаро ҳарбий уринишларни амалга ошириш бу кенг қамровли мақсадга эришиш учун муҳимдир. Ал-Қайдани мағлуб этиш ва Афғонистон хавфсизлик кучлари салоҳиятини ошириш ўзаро бир-бирини тўлдирувчи миссиялардир. Биз буни хоҳлаймизми, йўқми, уларни бир-биридан ажратиб бўлмайди, - деди Гейтс.\nПентагон раҳбари шунингдек Қўшма Штатлар НАТО бўйича иттифқочилардан Афғонистонга 5 мингдан 7 минггача қўшимча кучларни юбориш ва мамлакат хавфсизлик кучларини тайёргарликдан ўтказишда ёрдам беришларини сўраганини маълум қилди.\nАфғонистон кучларига хавфсизлик масъулиятини 2011 йилнинг ўрталаридан бошлаб топшириш “муҳимдир ва бу мақсадга эришса бўлади, деб ҳисоблайман”, дея қўшимча қилди АҚШ мудофаа вазири.\nГейтс давлат котииби Ҳиллари Клинтон ва АҚШ қуролли кучлари бирлашган штаби бошлиғи адмирал Майк Маллен билан биргаликда Обаманинг Афғонистонга қўшимча аскарларни юбориш режаларини ёқлаб, Сенат олдида кўрсатма берди.\nҚўшимча 30 минг аскар Американинг Афғонистондаги ҳарбий контингентини 100 мингга етказади.\nОбаманинг сешанба кунги чиқиши мавзуси бўлган Афғонистон уришига оид стратегияни қайта кўриб чиқиш учун уч ой вақт кетди.\nАфғонистонда АҚШ етакчилигидаги халқаро операция 2001 йил 11 сентябрда Ал-Қайданинг Америкага террорчи ҳужумидан кейин бошланган.


Ижтимоий тармоқлардан воз кечиб, йилига 200 та китоб ўқиш мумкин\n11:35 / 06.09.2018\nМутолаа учун вақт топиш\n«Ҳар куни 500 варақ ўқинг. Билимлар мураккаб фоиз каби тўпланиб боради. Кўпчилик буни амалга ошира олади, бироқ кафолат бераманки, бундай қилмайди».\nУоррен Баффетт, тадбиркор, инвестор\nАгар китобни кам ўқийдиганлардан бўлсангиз, 200 та китоб нореал рақам, кунига 500 варақ эса – кутубхоначининг режими бўлиб кўриниши мумкин. Аслида бу исталган кишининг қўлидан келади.\nКелинг, ҳисоблаб кўрамиз. Мутолаа тезлиги дақиқасига 200 та сўзга яқин. Ўртача ҳажмли китобда деярли 50 мингта сўз мавжуд.\n200 китоб × 50 000 сўз = 10 000 000 сўз\n10 000 000 сўз / дақиқасига 200 сўз = 50 000 дақиқа\n50 000 дақиқа/ 60 дақиқа = 833 соат\n200 та китоб ўқиш учун йилига 833 соатни мутолаа учун сарфлаш керак. Кунига 2-3 соат. Бу вақтни қаердан олиш керак?\nНима учун ижтимоий тармоқларни китобга алмаштириш лозим?\nСизнинг маълумотга бўлган муносабатингиз ўзгаради\nИжтимоий тармоқлар – кичик маълумотлар тўплами: хабарнома, расм, гифкалар. Мия бу каби енгил парҳезга кўникади ва диққатингизни бир жойга жамлаш тобора мураккаблашади. Китоб мутолааси – бир предметга узоқ муддат давомида диққатни жамлашдир.\nИжтимоий тармоқларни китобларга алмаштиринг. Шу йўл билан мияга зарурий нарсаларга эътиборни қаратишда ёрдам берасиз.\nИжтимоий тармоқларнинг салбий таъсиридан халос бўласиз\nИнформацион чиқиндидан хотира ва диққат азият чекади. Қарорларни қабул қилиш ва ҳиссий қайта ишлаш мураккаблашади. Китоб эса англаш функцияларига ҳеч қандай хавф туғдирмайди.\nОғзаки ва ёзма баён қилишингиз осонлашади\nКитоб мутолааси суҳбат тарзингизга тўғридан-тўғри таъсир қилади. Бадиий адабиётни ўқиётганингизда сиз ўзингиз сезмаган ҳолда, тилингизни бойитасиз.\nФойдали кўп нарсаларни биласиз\nИжтимоий тармоқларда фойдали мақола ва видеолар, бироқ шу билан бир қаторда бефойда чиқинди бўлиб, айнан у информацион рационимизнинг катта қисмини ташкил қилади. Нафақат илмий, балки бадиий адабиётларда ҳам кўплаб фойдали нарсаларни топасиз.\nИжтимоий тармоқлар ва телевизордан мутолаага ўтиш у қадар осон эмас: осон маълумотларни олиш одати сизни ортга – ёрқин сурат ва мемларга тортади. Бироқ сиз уддалайсиз. Сизга ёрдам берадиган нарсалар:\nИжтимоий тармоқлар тобеликни чақириш мақсадида ишланган. Маълумот реклама каби осон ва ёрқин. Миянгизга уни қайта ишлаш учун қувват сарфлаш талаб этилмайди. Унга эса бу ёқади. Шунинг учун ижтимоий тармоқларсиз ўзингизни ноқулай ҳис этасиз.\nАгар бирор марта чекишни ташлаган бўлсангиз, биласизки, уйда чекишни ёдга соладиган сигарета, кулдонларни йўқотиш керак. Бу ижтимоий тармоқларга ҳам тегишли.\nАгар қоғоз китобларни хуш кўрсангиз, уларни кўринарли жойга қўйинг. Смартфонда ўқийдиган бўлсангиз, барча ижтимоий тармоқлар иловаларини ўчиринг ёки беркитинг. Асосий экранда мутолаа дастурини қолдиринг. Мутолаа вақтида барча хабарномаларни ўчиринг: сизни ҳеч нарса китоб ўқишдан чалғитмаслиги керак.\nАгар бирор нарсани янгидан бошлаётган бўлсангиз, айниқса тобеликни бартараф этаётганингизда ирода – ёмон кўмакчи. Чарчасангиз ёки хафа бўлсангиз, у тезда сўнади. Одатдан фарқли равишда, у ҳар қандай кайфиятда сизга панд бермайди.\nМутолаа қилиш одатини яратинг. Кунига бир неча бет, бир боб, 15 дақиқадан бошлаб, аста-секин ўқилган бетлар сонини ошириб боринг.\nСизни ҳақиқатан ҳам жалб этадиган китобларни танланг. Бу жуда муҳим! Фойдали деб ҳисобланган, бироқ зерикарли асарларни ўқишга ўзингизни мажбурламанг. Агар ўқиб тугатилмаган китоблар қизиқтирмаса, уларни ўқишни дарҳол бас қилинг ва янгиларини бошланг.\nСиз мутолаани ёқтириб қолишингиз зарур. Акс ҳолда, интилишларингиз бесамар бўлади.\nҲар қандай бўш вақтдан фойдаланинг\nЁнингизда доим китоб олиб юринг: ким билади, балки бўш вақт топилар. Транспортда, навбат кутишда ўқишингиз мумкин. Ҳар бир бўш дақиқани мутолаа билан тўлдиринг.\nБу китоб реаллик ўрнини босишини англатмайди. Яшанг, мулоқот қилинг, ҳеч нарсадан воз кечманг. Ижтимоий тармоқлардаги тонналаб бефойда постлар ўрнини кун келиб ҳаётингизни тубдан ўзгартирадиган маълумот эгаллайди.


Ёввойи рақс, ғайриоддий гўзаллик: сайёҳ-сураткашларнинг энг яхши кадрлари (фото) - Daryo\n21:45, 08.09.2020 32918\nЁввойи рақс, ғайриоддий гўзаллик: сайёҳ-сураткашларнинг энг яхши кадрлари (фото)\nБуюк Британияда «National Geographic Traveller Competetion 2020» танловининг ғолиблари аниқланди. Ҳакамлар ҳайъати томонидан 4500 дан ортиқ ишлар кўриб чиқилиб, «Одамлар», «Шаҳарлар», «Пейзаж» ва «Табиат» деб номланган тўртта номинация бўйича совриндорлар тақдирланди.\nФото: National Geographic Traveller Photography\nТанловнинг Гран-при мукофотига Адриэл Торресга тегишли Франция Полинезиясининг Маркиз оролидаги хакларнинг маросим рақси акс этган сурат лойиқ кўрилди.\n«Табиат» номинацияси бўйича ғолибликни Тинч океанидаги Кокос ороли яқинида ҳаракати аниқ ва яққол ифодаланган скат сурати муаллифи Франческа Пейж қўлга киритди.\nЖордан Бенкснинг Токиодаги Одайба сунъий оролида жойлашган кўп қаватли уйлар сурати «Шаҳарлар» номинацияси бўйича ғолиб деб топилди.\n«Пейзаж» номинациясида Аннапурна Меллор Ladaхдаги тепалик ёнбағрида жойлашган Микси будда монастири сурати билан ютуқни қўлга киритди.\nТанлов финалчиси Холли Барбер оқшом чоғида қадимий Праганинг суратини олишга эришди.\nМўғулистон – оналар давлат даражасида қадрланадиган мамлакатлардан бири. Сурат қаҳрамони − 8 фарзанд ва 22 набиранинг бувиси ўз мукофотларини намойиш этмоқда. Сурат муаллифи Кей Локетт.\nЖорж Тернбулл Намибиянинг ғайриоддий гўзаллиги билан қизиқди. Сураткаш Намиб-Науклуфт миллий боғига ташриф буюрди ва кун давомида чўл рангининг ўзгаришини кузатди. Натижада сурат танлов финали учун танланди.\nТанзания шимолидаги Натрон тузли кўли полапонларини боқадиган фламинголарнинг севимли маскани. Бу ерда ҳар йили минглаб қушлар насл қолдириш учун тўпланади. Тони Чжангнинг ушбу сурати ҳам финал учун сараланди.\nТрансилванияда яшовчи оиланинг катта бобоси Данчу. Сурат муаллифи Линн Фрэйзер танлов ғолиблигини қўлга киритди.\nКения, қум бўрони, шер овга чиққан. Хавотирга тўла кутиш билан Диана Найт манзарани расмга олишга муваффақ бўлди.\nЭрик Хо Хитойда тонг ёруғидаги шоли экилган майдон манзарасини акс эттирувчи сурати билан финалга йўл олди.\nСумка кўтарган аёллар Италия жанубидаги Бари шаҳрининг эски мавзесидаги тор майдонни кесиб ўтмоқда. Муаллиф Мик Райан ҳам ушбу кадр билан финалга йўл олди.\nҚора рицар, боксчи ва сув остидаги Uber: Ёввойи табиат фотосуратчилар нигоҳида (фото)\nМоҳиятини англаш учун икки марта қарашга мажбур қиладиган суратлар (фото)\nЖониворларнинг юзда табассум уйғотадиган суратлари\n07:51 Бугун 1\n07:30 Бугун 1464\n07:09 Бугун 2444\n06:50 Бугун 2226\n08:24, 18.05.2022 51632\n14:53, 18.05.2022 50270\n22:45, 17.05.2022 40997\n07:30, 18.05.2022 34898